Қорқыт Ата атындағы Қызылордауниверситеті

Гуманитарлық-педагогикалық институты

Қазақ тілі мен әдебиеті және журналистика кафедрасы

**Айтмағамбет Аружан Мәлікқызы**

**ДИПЛОМДЫҚ ЖҰМЫС**

**Тақырыбы: «ЫБЫРАЙЫМ МАМАНОВ – ҚАЗАҚ ТІЛ БІЛІМІН ЗЕРТТЕУШІ, МЕКТЕПТЕ ЕТІСТІКТІ ОҚЫТУ»**

**6В01721 – қазақ тілі мен әдебиеті**

**Қызылорда, 2022 жыл**

Қорқыт Ата атындағы Қызылорда университеті

Гуманитарлық-педагогикалық институты

Қазақ тілі мен әдебиеті және журналистика кафедрасы

«Қорғауға жіберілді»

Қазақ тілі мен әдебиеті және журналистика

кафедрасының меңгерушісінің м.а.

\_\_\_\_\_\_\_\_\_\_\_\_\_\_\_\_\_\_\_\_\_Ә.Б.Алмауытова

**ДИПЛОМДЫҚ ЖҰМЫС**

**Тақырыбы: «ЫБЫРАЙЫМ МАМАНОВ – ҚАЗАҚ ТІЛ БІЛІМІН ЗЕРТТЕУШІ, МЕКТЕПТЕ ЕТІСТІКТІ ОҚЫТУ»**

**6В01721 – қазақ тілі мен әдебиеті**

Орындаған:Айтмағамбет Аружан Мәлікқызы \_\_\_\_\_\_\_\_\_\_\_\_\_\_\_\_\_\_\_\_

Ғылыми жетекшісі:Баялиева Гулмира Жарылқасынқызы \_\_\_\_\_\_\_\_\_\_

**Қызылорда, 2022 жыл**

Қорқыт Ата атындағы Қызылорда университеті

Гуманитарлық-педагогикалық институты

Қазақ тілі мен әдебиеті және журналистика кафедрасы

|  |
| --- |
| «Бекітемін» |
| Кафедра меңгерушісінің м.а |
| \_\_\_\_\_\_\_\_\_\_\_\_\_Ә.Б.Алмауытова |
| «\_\_»\_\_\_\_\_\_\_\_20\_\_ж |

**Дипломдық жұмысты орындауға**

**ТАПСЫРМА**

Студент: Айтмағамбет Аружан

1. Жұмыс тақырыбы: Ыбырайым Маманов – қазақ тіл білімін зерттеуші, мектепте етістікті оқыту

Жоғарғы оқу орны бұйрығымен бекітілді. №\_\_ «\_\_\_\_\_\_\_» 20\_\_ж.

2. Аяқталған жұмысты өткізу мерзімі «\_\_»\_\_\_\_\_\_\_\_20\_\_ж.

3. Жұмыстың бастапқы мәліметтері:

Қазіргі қазақ тіл біліміндегі морфологияны зерттеген ғалымдар еңбектерінің жинағы, оның ішіндегі Ыбырайым Маманов еңбектеріне байланысты, Қазақстан республикасы Ұлттық ғылым академясының кітапханасы мен Ә.Тәжібаев атындағы облыстық ғылыми әмбебап кітапханасы библиографиялық қорының Ыбырайым Маманов еңбектеріне байланысты мәліметтер.

4. Диломдық жұмыста әзірленетін сұрақтар тізімі немесе дипломдық жұмыстың қысқаша мазмұны:

*А)Көрнекті, айтулы ғалымның лингвистикалық мұрасын зерттеу, бағалау, қазіргі тіл білімінің дамуындағы орнын көрсету.*

*Б)Қазақ тілі морфологиясын зерттеу, айтулы ғалымның ой-пікірін саралап, олардың теориялық негіздерін көрсету.*

*В)Қандай лингвистикалық мектеппен байланысын, қандай ғылыми-теориялық бағыттарға сүйенгенін, қандай тәсілдер қолданғанын анықтау.*

5. Ұсынылатын негізгі әдебиеттер:

1.Маманов Ы. Қазақ тіл білімінің мәселелері. Алматы, 2007.

2.Әлімжанов Д. Қазақ тілін оқыту методикасы. Алматы, 1965.

3. Салқынбай А. Қазақ тілі: сөздік құрам. Сөзжасам. Алматы,2016.

4.Маманов И. «Қазіргі қазақ тілі.Етістік», Алматы, 1966.

5. Исаев С.М. Қазақ тілі. Оқу құралы.Алматы: «Өнер» баспасы, 2007.

6. Шәріпжанова Ғ.Қазақ тілі морфологиясы жөніндегі ілімдердің қалыптасуы мен дамуы. Алматы, 2007.

7. Байтұрсынов А. Тіл тағылымы. –Алматы, 1992.

**Дипломдық жұмысты дайындау**

КЕСТЕСІ

|  |  |  |  |
| --- | --- | --- | --- |
| № | Өңделген сұрақтар тізімі,бөлімдер атауы | Ғылыми жетекшісіне ұсыну мерзімі | Ескертулер |
| 1 | Зерттеу жұмысының өзектілігін негіздеу | Қыркүйек, 2021 жыл |  |
| 2 | Диплом жұмысының тақырыбын бекіту | Қазан, 2021 жыл |  |
| 3 | Дереккөздерін жинау және әдебиеттерді іріктеу, оқу, зерделеу, өңдеу | Қараша, 2021 жыл |  |
| 4 | Диплом жұмысының ғылыми аппараттарын анықтау | Желтоқсан, 2021 жыл |  |
| 5 | Диплом жұмысының теориялық бөлімін жазу | Қаңтар, 2022 жыл |  |
| 6 | Тәжірибелік-педагогикалық жұмысты ұйымдастыру және өткізу | Ақпан, 2022 жыл |  |
| 7 | Диплом жұмысының тәжірибелік бөлімін жазу | Наурыз, 2022 жыл |  |
| 8 | Диплом жұмысын алдын ала қорғау |  Сәуір, 2022 жыл |  |
| 9 | Зерттеу нәтижелерін апробациялау а) Студенттердің ғылыми конференциясына қатысу б) зерттеу тақырыбы бойынша мақала жазу |  Сәуір, 2022 жыл |  |
| 10 | Қорғауда сөйлейтін сөзін және демонстрациялық (слайд) материалдарды дайындау |  Мамыр, 2022 жыл |  |
| 11 | Диплом жұмысын қорғау |  Мамыр, 2022 жыл |  |

Жұмыстың берілген күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кафедра меңгерушісінің м.а \_\_\_\_\_\_\_\_\_\_\_ Ә.Алмауытова

Жұмыс жетекшісі \_\_\_\_\_\_\_\_\_\_\_\_\_\_\_\_\_\_\_ Г.Ж.Баялиева

Жұмысты орындауға тапсырма алған студент\_\_\_\_\_\_\_\_А.Айтмағамбет

**МАЗМҰНЫ**

|  |  |  |
| --- | --- | --- |
|  | **НОРМАТИВТІК СІЛТЕМЕЛЕР**................................................................ | 6 |
|  | **АНЫҚТАМАЛАР**.......................................................................................... | 7 |
|  | **КІРІСПЕ** ......................................................................................................... | 8 |
|  | **1 Ы.МАМАНОВ – ҚАЗАҚ ТІЛ БІЛІМІН ЗЕРТТЕУШІ**........................ | 11 |
|  |  1.1 Ы.Маманов өмірі мен ғылыми концепциялары............................... | 11 |
|  |  1.2 Ы.Е.Маманов зерттеулеріндегі етістік сөз табы (күрделі етістік,  қимыл атауы, есімше, көсемше)...........................................................  | 14 |
|  | **2 Ы. МАМАНОВ - ӘДІСКЕР**...................................................................... | 33 |
|  |  2.1 Ы.Мамановтың ғылыми - әдістемелік еңбектері.......................... | 33 |
|  |  2.2 Мектепте етістікті оқыту.................................................................. | 36 |
|  | **ҚОРЫТЫНДЫ**........................................................................ | 53 |
|  | **ПАЙДАЛАНЫЛҒАН ӘДЕБИЕТТЕР ТІЗІМІ**......................... | 56 |

**НОРМАТИВТІК СІЛТЕМЕЛЕР**

1.«Білім туралы» Қазақстан республиксының 2007 жылғы 27 шілдедегі № 319- III Заңы (03.05.2022 ж. өзгертулер мен толықтырулармен);

2. «Педагог мәртебесі туралы» Қазақстан Республикасының 2019 жылғы 27 желтоқсандағы № 293-VI ҚР Заңы (03.05.2022 ж. өзгертулер мен толықтырулармен);

3. «Қазақстан Республикасының 2025 жылға дейінгі Стратегиялық даму жоспарын бекіту және Қазақстан Республикасы Президентінің кейбір жарлықтарының күші жойылды деп тану туралы» Қазақстан Республикасы Президентінің 2018 жылғы 15 ақпандағы No 636 Жарлығына өзгерістер еңгізу туралы (26.02.2021ж. өзгертулер мен толықтырулармен);

4. Қазақстан Республикасы Үкіметінің 2019 жылғы 27 желтоқсандағы No 988 қаулысымен бекітілген Қазақстан Республикасында Білім беруді және ғылымды дамытудың 2020-2025 жылдарға арналған мемлекеттік бағдарламасын бекіту туралы;

5. «Білім берудің барлық деңгейінің мемлекеттік жалпыға міндетті білім беру стандарттарын бекіту туралы" Қазақстан Республикасы Білім және ғылым министрінің 2018 жылғы 31 қазандағы № 604 бұйрығына өзгерістер мен толықтырулар енгізу туралы» Қазақстан Республикасы Білім және ғылым министрінің 2021 жылғы23 шілдедегі № 362 бұйрығы;

6. Қазақстан Республикасының Президенті Қ.Тоқаевтың 2022 жылғы 16 наурыздағы Қазақстан халқына «Жаңа Қазақстан: жаңару мен жаңғыру жолы»;

7.Қорқыт ата атындағы университеттің Ғылыми кеңесінің шешімімен 29.08.2016 жылғы №2 хаттамамен бекітілген Қорқыт ата атындағы Қызылорда университетінің Академиялық саясаты (өзгертулер мен толықтырулар енгізу туралы 2020 жылғы 15 желтоқсандағы № 5 хаттама, 2021 жылғы 29 қазандағы № 5 өзгерістер мен толықтырулар енгізу туралы хаттама, 2022 жылғы 19 қаңтардағы № 8 өзгерістер мен толықтырулар туралы хаттама).

**АНЫҚТАМАЛАР**

**Етістік -** заттың қимылын, күйін, белгінің, көңіл-күйдің, қарым-қатынастың қимыл түрінде өзгеру процесін білдіретін сөздер.

**Күрделі етістік –** екі не одан да көп сөзден құралып, бір мағынаға ие болады, бір сұраққа жауап береді, сөйлемнің бір ғана мүшесі болады.

**Көсемше –** өзніе тән синтаксистік қызметі, морфология тұлғалары бар дербес категория.Іс-әрекеттің, қимылдың себебін, амалын көрсететін қосымша қимылды білдіретін етістіктің формасы көсемше деп аталады.

**Есімше –** етістіктің есім сөздерге ұқсас белгілері бар түрі. Ол түбір етістіктен арнайы жұрнақтар арқылы жасалады.

**Функциялық етістік** - **е**тістіктіңбелгілі сөз таптарының функциясын атқаруы тұрғысында жіктелетін формалары.

**Қимыл сын -** есімшелер сын есіммен функциялық ұқсастығына қарай қимыл сын деп аталады. Етістіктің грамматикалық категорияларының ішіндегі ең көлемдісі және сыры көп, әр алуан күрделі түрі осы есімше формалары

**Қимыл есім –** етістік негізіне және туынды етістіктерге –у тұлғасының жалғануы арқылы жасалып, қимыл мен әрекеттің атауы мағынасын береді.

**Қимыл үстеу -** морфологиялық белгісі мен синтаксистік қызметі жағынан үстеу сөз табына жақын.

**Cинтетикалық тәсіл -** eтістіктің түбір сөздерге әр түрлі жұрнақтар жалғану арқылы жасалуы.

**Aналитикалық тәсіл** - сөздердің тіркесуі арқылы жаңа мағыналы қимылдық ұғым тудыратын сөздер жасалады.

**Сөзжасам -** тіл білімінің жаңа мағыналы туынды сөздердің қалыптасуы мен мағыналық дамуын, жасалу тәсілдерін зерттейтін саласы.

**Морфема -** тілдің негізгі морфологиялық бірлігі және ең кіші мағыналық, құрылымдық элементі.

**КІРІСПЕ**

**Тақырыптың өзектілігі.** Қай халықтың да өсіп-өркендеген ғылымы мен ілім-білімінің көш басына сол халықтың ғылымына, әдеби-мәдени, қоғамдық-саяси өміріне еңбегін сіңірген, оның іргелі теориялық тұжырымдарына елеулі үлес қосқан ардақты есімдердің тұрары сөзсіз. Көз көрген замандас тұрғыластары, тәлім-тәрбиесін, үлгі-өнегесін алған ізбасар шәкірттері сол белгілі тұлғаның халық үшін істеген ізгі істеріне, атқарған қызметіне, артына қалдырған мұрасының салмағына қарап, оның қоғамдағы немесе ғылымдағы алар орнын тарихи тұрғыдан таразылап, баға береді. Ғылымға, өнер-білімге таласы бар келер ұрпақ сол ғалым қалдырған баға жетпес өлшеусіз еңбектерден ізденген жоғын тауып, өз керегіне жаратады, оны әрі қарай дамытады.

Осыған орай, жекелеген ғалымдардың мұрасын оқып-үйрену – ғылым үшін, оның болашағы үшін аса маңызды қажеттілік. Лингвистикалық мұраны зерттеу жалпы тіл білімінде, соның бірі түркі тілдерінде, ғалым туралы ғылым ретінде әбден орныққан, қалыптасқан дәстүр болып табылады. Қазақ тіл білімінде бұл мәселе 1970-ші жылдардан басталады. К. Ш. Хұсайынның «Исследование фонетики и лексики казахского языка в трудах В.В. Радлова» (А., 1971) атты кандидатттық диссертациясында қарастырылып, одан кейін жеке ғалымдардың мұралары монографиялық тұрғыда зерттеле бастады. Бұл қатарда К. Ертаев, Ж. Тектіғұлова, Г. Әмірова, А. Иманғазина, О. Жұбаеваның еңбектерін атауға болады.

Осымен байланысты «Қазақ тіл білімінің дамуына Ы.Е. Мамановтың үлесі қандай болды» деген мәселе төңірегінде ізденгенімізде айтулы ғалымның Қазақ тіл танымында грамматикалық ойлаудың өрістеуіне, морфологиялық ілімнің дамуына қосқан ғалымның артында қалдырған құнарлы мұралары ғылымның қазіргі кездегі қол жеткен биігінен күні бүгінге дейін маңызын жоймағаны байқалады.

Ғалымның еңбектерінің мәнділігі, құндылығы туралы Н.Оралбаева, С.Исаев, М.Томанов, А.Салқынбай, А.Қалыбаева т.б. ғалымдар мен кейінгі жас ғалымдар зерттеу еңбектеріндегі пікірлерін атауға болады.

Ы.Маманов өз зерттеулерінде грамматиканың аса күрделі, қайшылыққа толы қиын мәселелерін нысана етіп алды, соларды айқындаудың, себеп-салдарын табудың бағыт-бағдарын көрсетіп отырды. Көрнекті ғалым қаламынан туған қазақ тілі етістіктерінің морфологиясы жөніндегі зерттеулері, жоғары мектепте қазақ тілі бойынша оқыған дәрістерінің материалдары, орыс бөлімдеріне арналған оқулығы бар. Ол – қазақ тіл білімінің әр саласына қалам тартқан ғалым. Қазақ тіл білімінің мәселелеріне байланысты ғылыми еңбектерде, монографияларда, шолу іспетті мақалаларда ғалымның құнды пікірлері ескеріліп, талданды.

Белгілі ғалым Ы.Мамановтың ғылыми мұрасы бүгінгі ұрпақ үшін игі пікір мен зерттеуге лайық, ғылыми мәнін жоймаған, бағдарламалық мәні бар, көптеген ғылыми еңбектерге жолбасшы болатын дүние деп танимыз. Ғалымның тіл білімі жөніндегі көзқарастарының кейінгі ғылыми және теориялық тұжырымдарға негіз болғанын көрсету, оның ғылыми мұрасын бүгінгі күнгі теориялық тұжырымдармен салыстыра отырып жан-жақты зерделеу-ерекше маңызы бар өзекті мәселе.

**Жұмыстың нысаны.** Диплом жұмысының зерттеу нысаны ретінде Ы.Мамановтың қазақ тілі морфологиясының өзекті мәселелеріне қатысты іргелі зерттеулері, пікірлері мен ізденістері, түрлі басылымдарда жарияланған мақалалары, әр жылдарда жарық көрген еңбектері және ғалым туралы жазылған пікірлер негізге алынады.

**Жұмыстың мақсаты мен міндеттері.** Жұмыстың мақсаты – Ы.Мамановтың ғылыми танымы мен өзіндік көзқарастарын ғалымға дейінгі және қазіргі таңдағы ғылыми ой-пікірлермен салыстыра отырып, түркітану іліміндегі, оның ішіндегі қазақ тіл біліміндегі орнын анықтау, ғылыми мұрасына лайықты бағасын беру. Бұл мақсатқа жету үшін мынадай міндеттер қойылды:

-Ы.Мамановтың Қазақ тіл біліміне қосқан үлесін бағалау;

-Ы. Маманов мұрасын ғылыми тұрғыда жүйелеу;

-Ы.Мамановтың қазақ тілі морфологиясын ғылыми пән ретінде

дамытудағы қосқан үлесі, жаңалығы, орны, мақсаты анықталып соның нәтижесінде ғалымның ғылыми лингвистикалық мұраларының құндылығы айқындалады;

-Орта мектепте етістікті оқытудың жолдарын беру.

**Жұмыстың әдіс-тәсілдері.** Жұмысты жазу барысында сипаттама, талдау, жүйелеу, жинақтау, тарихи-салыстырмалы, қорыту әдістері қолданылды.

**Жұмыстың дереккөздері.** Диплом жұмысын жазу барысында Ыбырайым Мамановтың Қазақ тіл біліміне қатысты жарық көрген монографиялары, ғылыми мақалалары мен баяндамалары, зерттеу нысанына қатысты баспа бетін көрген негізгі ғылыми әдебиеттер, Ғ.Шәріпжанова т.б. зерттеулері пайдаланылды.

**Жұмыстың теориялық және практикалық маңызы.** Жалпы тіл білімі жекелеген тілдерді зерттеудің негізінде дамиды. Сондықтан жекелеген тіл білімі өкілдерінің зерттеулері ұлттық тіл ғылымының тарихындағы теориялық бағыттар мен мектептердің, оның көрнекті өкілдерінің алатын орны мен рөлін анықтауда ерекше маңызды болып табылады. Қазақ тіл білімінде Ы. Маманов сынды жекелеген ғалымдардың теориялық көзқарастарын, ой-тұжырымдарын, ұстанған бағыттарын арнайы зерттеу сол ғылым саласының қалыптасу, даму тарихын қазіргі тіл білімінің жетістіктері және жаңа салаларымен сабақтастығын теориялық тұрғыдан пайымдауға жол ашады.

**Қорғауға ұсынылатын тұжырымдар.**

-көрнекті, айтулы ғалымдардың лингвистикалық мұрасын зерттеу, бағалау, қазіргі тіл білімінің дамуындағы орнын көрсету ғылымның тарихы үшін аса маңызды мәселе болып табылады;

-қазақ тілі морфологиясын зерттеу, айтулы ғалымның ой-пікірін саралап, олардың теориялық негіздерін көрсету тілді зерттеуді жетілдіру үшін аса қажет;

-қандай лингвистикалық мектеппен байланысын, қандай ғылыми-теориялық бағыттарға сүйенгенін, қандай тәсілдер қолданғанын анықтаудың тілдің өзіндік табиғатына байланысты ерекшеліктерін зерттеуде маңызы зор;

-тіл ғылымы жетістіктерін қаншалықты пайдалана алғанын көрсету;

**Жұмыстың құрылымы.** Диплом жұмысы кіріспеден, екі тараудан және қорытындыдан тұрады. Жұмыс соңында пайдаланылған әдебиеттер тізімі көрсетілген.

**1 Ы.МАМАНОВ - ҚАЗАҚ ТІЛ БІЛІМІН ЗЕРТТЕУШІ**

**1.1 Ы.Мамановтың өмірі мен ғылыми концепциялары**

Көрнекті тілші ғалым Ыбырайым Маманов 1907 жылы маусым айының 13 –ші жұлдызында Талдықорғанның Ақсу өңіріндегі Қараағаш қыстағындағы ауылында ауқатты отбасында дүниеге келген.

Ыбырайым Мамановтың алғашқы білім жолы ауылындағы «Мамания» мектебінен басталған. Ғалым 1926 жылы Алматыдағы алғаш ашылған Қазпединститутына оқуға түсіп, алғашқы бітірушілерінің бірі болған. (1928). Алайда әкесі Есенғұл қажы аса ірі бай ретінде тәркілеуге ілігіп Оралға, сонан соң Красноярск өлкесiнiң Ачинск қаласына жер аударылады. Осы кезеңдерде белгілі ғалым Ыбырайым Маманов 1927-1928 жж. Талдықорған облысы, Сарқант ауданындағы Коммуна мектебінің директоры болып, еңбек жолын енді ғана бастаған кезі еді. Бұл жердiң жергілікті тұрғындарының көпшілігі татарлар екен. Бiлiмi мен жастайынан үйренген тілдері татар, орыс тiлi пайдаға асып, тұрғындарға татар, орыс тiлiнен сабақ берiп, күнкөрiсiн жасайды. Қолы босай қалса шамадан жасап сататын болған. Жұрттың көңiлiн көтеріп, скрипка тартып, «Ибраһим әбзи» деп атанып кетеді. Дегенмен мұнда да ұзақ тұрақтандырмай, түкпiрдегi орыс деревнясына жер аударып, аңшылық, балықшылық кәсiбімен шұғылданып күн көрісін жасайды.

1932-37 жылдары Қызылжар қаласының орта мектептебінде мұғалiм болып жұмыс iстеп, кейіннен 1938 жылы Алматыдағы 35-ші мектепке мұғалiмдiк қызмет қылып, ҚазМУ-ға 1940 жылы қазақ тiлi кафедрасына оқытушылық қызметте болады. 1940-1942 жылдары ҚазМУ-дың филология факультетінің толық курсын бітіреді.

1947 жылы Ленинградта Марр атындағы Тiл және ойлау институты мен КСРО ҒА Орыс тiлi институты Ленинград филиалының ғылыми кеңесiнде жетi айда «Қазақ тiлiндегi көмекшi етiстiктер» деген тақырыпта филология ғылымдарының кандидаттық ғылыми дәрежесін алу үшін диссертация қорғайды. Сол кездегi кеңестiң құрамында академик И.И.Мещанинов, В.В.Струве, В.Ф.Шишмарев, И.И.Толстой; корреспондент мүшелер: В.М.Жирмунский, С.Е.Малов, С.Е.Чернышев, Е.С.Истрина, С.Г.Бархударов тәрiздi аса көрнектi ғалымдар болатын. Диссертациялық кеңесте жас ғалымның С.Е. Малов жетекшiлiк еткен зерттеуi жоғары бағаланады. 1948 жылы доценттік ғылыми дәрежесі беріледі.

Қызметiне қайтып оралғаннан кейiн тарих-филология факультетiнiң деканы болып белгiленедi, аудандық кеңестiң депутаттығына сайланады. Алайда ғалым тағы да саяси қудалаудан қауiптенiп, 1952-54 жылдары Мәскеудегі Шығыстану институтына кіші ғылыми қызметкер болып кетедi. Елдегi саяси өзгерiстерге байланысты 1954 жылы Алматыға келiп, ҚазМУ-дегi қазақ тiлi кафедрасының доцентi, сырттан оқу факультетiнiң деканы болып, оқытушылық жұмысын әрi қарай жалғастырады. 1966 жылы КПСС мүшесі болады. «1941-1945 Ұлы Отан соғысы жылдарындағы ерен еңбегі үшін» медалімен, Қазақ ССР Жоғарғы Кеңесі Президумының Мақтау қағазымен марапатталады. ҚазМУ - де еңбек сіңірген қызметі үшін бірнеше рет алғыстарға ие болған.

Содан 1991 жылға дейiн аталмыш оқу орнында ұстаздық еттi. Осы жылдың 16-қарашасында дүниеден озды.

Ғалымның дәрісін тыңдап, университетте ұзақ жыл бірге жұмыс атқарған академик-жазушы Зейнолла Қабдолов: «Қазақ оқу ордасының қара шаңырағында жарты ғасырдан астам құнарлы қазақ тілінің мәйегімен талантты жастарды сусындатқан тіл мамандығының майталманы Ыбырайым Мамановтың жүрегі тоқтады. Әкелері бай болып, дәулетті өмір сүргені үшін қанша қиянат көріп, зардап шекті, бірақ сынбады. Сол заманда тектімізді жасырып тексіз, нәсілсіз жамандарды мадақтап, оны дәреж көрдік. Ыбырайым Маманов табиғатында адамдық қасиеті жоғары ұстанған, мәдениетті, білімді ұстаз еді. Ары таза азаматтың жүрген-тұрғаны, сөйлеген сөзі - бәрі-бәрі өнеге үлгі еді» - деп тебірене сөйлеген [4,78].

Ыбырайым Мамановтың дәрісін тыңдаған Рақыш Әмір Сәтұлы: «Тілші мамандығын қалауыма Ыбырайым Мамановтың ықпалы себеп болды. Ы.Маманов - студенттермен қоян-қолтық араласып жүретін көпшіл кісі болатын. Ол кісі 1 курстан бастап курс жұмысы ретінде тақырып беріп, үйінен сирек ұшырайтын ғылыми кітаптарды әкеп беріп, таныстырып, тіл біліміне қызықтырады» деп естелігімен бөліскенді [28]. Қазіргі таңда ғалымның көзін көріп, дәріс алған шәкірттерінің көпшілігі тіл мамандары және ғылым докторлары.

Ы.Е.Маманов - әр саласында қазақ тіл білімінің қалам тартқан ғалым. Соның ішінде морфологиялық ілімнің дамуына қосқан үлесі мол. Жалпы айтқанда, қазақ грамматикасының негізі 30-жылдарға дейін де түгелімен қалыптасты. Дегенмен қазақ грамматикасының ғылыми-теориялық, практикалық пән ретінде айқындалатын қайшылықты тұстары өте көп еді. Ы.Маманов өз зерттеулеріне осы грамматиканың аса күрделі тұстарын айқындап, бағыт-бағдар беріп отырды.

Ғалым қазақ тіліндегі етістіктердің морфологиясын зерттеп, оның құрылымдық ерекшеліктерін, бір-бірімен жүйелі бірліктері мен элементтерінің байланысын, қызметін, яки морфологиялық жүйенің біршама моделін жасап шықты.

Ы.Маманов қазақ тілінде етістікті лексика-семантикалық топтарға жіктеп көрсеткен ғалымдардың бірі.

Ы.Маманов етістіктердің жүйесін анықтауда тілдің жалғамалық қасиетін негізге ала отырып, етістік категорияларын сатылай жүйелеу принципін ұсынады. Етістіктің морфологиялық жігін 1) лексикалық бүтін (түбір, туынды түбір, кіріккен түбір, қос түбір, тіркесті түбір және 2) грамматикалық бүтін деп екіге бөліп қарастырған.

Қазақ тіл білімінде етістіктің грамматикалық категорияларының ішіндегі етіс жайында да қарама-қарсы пікірлер де көптеп кездеседі. А.Қалыбаева, А.Ысқақов, Н.Оралбаева сынды көрнекті ғалымдар етіс категориясының жұрнақтарын сөзжасамның синтетикалық тәсіліне жатқызса, Ы.Маманов, С.Исаев етіс тұлғалары сөзжасам қосымшалары емес, етістіктің лексика-грамматикалық категориясы деп қарастырады.

Дәстүрлі көзқарас бойынша сөздің морфологиялық құрылымы сөз тудырушы, форма тудырушы, сөз түрлендіруші болып топтастырылса, Мамановтың концепциясы бойынша лексикалық бүтін (сөз тудырушы қосымшалар) және грамматикалық бүтін болып бөлінді.

Дәстүрлі түсінік бойынша «үйшік» сөзін талдасақ, үй – түбір (лексикалық мағына), -шік жұрнақ (грамматикалық мағына), -тер+дің жалғау.

Мамановтың принципі бойынша: үй-шік – туынды түбір (лексикалық мағына), -тер+дің – грамматикалық форма (грамматикалық мағына).

Маманов сөздің морфологиялық құрылымын үш жікке бөлу орыс тіліндегі топтастырудың үлгісі. Бұл топтастыру жалғамалы тілдердің табиғатымен үйлесе бермейтіндігін айтады. Сонымен қатар, грамматикалық сөз тудырушы, сөз түрлендіруші деп жүргендеріміздің барлығы дерлік сөз формасы деп қарастырады.

С.Исаев: «Сөздің құрамы деген ұғымға, яғни түбір және қосымша деп аталатын бөлшектер кіреді. Себебі, сөз жалғыз түбірден де (ана, бала т.б), түбір мен қосымшадан да (өнер-паз, маңдай-ша т.б), сонымен қатар, түбір мен түбірден да (аққу, Марқакөл т.б) құралады.

Сондай-ақ, жоғарыда айтылған –шік қосымшасында жеке тұрғанда еш мағына бере алмайды. Сөйтіп, қосымша түбірсіз қолданылмайды және оның мәні тек түбір арқылы ажыратылады [27, 36].

Ғалым сөздің лексикалық және грамматикалық бүтінге жататындығын айқындауда сөз тудырушы аффикстердің талғампаздық қасиетін негіз етіп алу концепциясын ұсынады. Мысалы, қазақ тілі оқулықтарында сұрғылт, сарғылт, қышқылтым, бозғылтым, бозғылт, қоңырқай, сұрқай, сарғыш т.б. сөздерге жалғанатын -ғылт, -ғылтым; -шыл, -шіл; -ғыш тәрізді қосымшалар сын есімнің шырай категориясын жасайтын грамматикалық мағына тудыратын бірліктер ретінде қарастырған. Ыбырайым Маманов бұндай пікірге қарсы келіп, сапалық сын есімдердің барлығына жалғана бермейтінін, сөз тудырушы жұрнақтар секілді талғап жалғанатынын айтқан. Мысалы: -ғылт қосымшасы сары сын есіміне жалғанғанмен (сарғылт), қоңыр, көк сөздеріне жалғанбайды. Ғалымның ұстанған концепциясы бойынша, талғампаздық қасиетке ие қосымшалар сөз тудырушы бірліктеріне жатады.

Ғалымның түбір етістіктерді семантикалық топтастырудағы ұстанған приципі Г.А.Золотова, А.В.Бондарко, З.Ахметжанованың функционалды грамматика теориясына байланысты теориялармен үйлесіп жатыр. Әсіресе, «негізгі түбір етістіктерді семантикалық жақтан мағыналық топтарға бөлуге келмейді, морфологиялық және синтаксистік тәсілдерінің белсенді қатысуының арқасында ғана түбір етістіктерді мағынасына қарай бөлуге болады» деген ғылыми-теориялық пікірі қазіргі функционалды семантиканың негізгі принципі. Қазақ тіл білімінде етістікті лексика-семантикалық топтарға жіктеп көрсеткен ғалымдардың бірегейі – Ыбырайым Маманов.

Қорытындылай келе, Ы.Мамановтың қазақ тіліндегі қосымшаларды сөз тудырушы әрі форма тудырушы деп қарайтын ұстанымын теориялық және практикалық мәні бар концепция деп танимыз.

**1.2 Ы.Е.Маманов зерттеулеріндегі етістік сөз табы (күрделі етістік,**

 **қимыл атауы, есімше, көсемше)**

Маманов етістікті - қимылдың немесе қимыл түрінде өтетін түрлі процестердің атын білдіретін сөз табы деп қарайды. Яғни, заттың қимылын, күйін, белгінің, көңіл-күйдің, қарым-қатынастың қимыл түрінде өзгеру процесін білдіретін сөздер етістік деп аталады.

«Етістік» («ет, ету» тұлғасы арқылы уәжделеді) сөзін алғаш терімсөз ретінде пайдаланып, грамматикалық мән беріп, жүйелі талдап түсіндірген ғалым – А.Байтұрсынұлы.

Етістік сөз таптарының ішіндегі ең көлемді де күрделісі болып саналады. Есім сөздермен салыстырғанда, етістік өзгергіш, сөйлем құруда, сөз тіркесін жасауда өте икемді түрде үлкен қызмет атқарады. Етістіктің грамматикалық құбылыстары әр алуан және олардың оралымды қолданылуы оның ерекше белгісі болып табылады. Етістік есім сөздердің септік формаларын меңгереді; сөйтіп, басқа сөздермен синтаксистік байланысқа түседі [1, 20].

Қазіргі қазақ тілі етістігі грамматикалық категорияларға өте бай; ол категориялардың әрқайсысының өзіне тән формалары бар. Ол формалар басқа да түркі тілдері сияқты, жалғамалық (агглютинатив) принципте арнайы қосымшалар арқылы белгіленеді. Әр қосымшаның сөз құрамында өзінің тиянақты орны, мағынасы және атқаратын қызметі жүйелі түрде қалыптасқан. Сонымен бірге бір формадан екінші форма, екінші формадан үшінші форма сатыланып жасалу - қазақ тіліне тән қасиет. Мысалы: жаз – түбір етістік, жазыс – ортақ етіс, жазыспа – етістіктің болымсыз түрі, жазыспадың – жедел өткен шақ, жазыспадыңдар - жедел өткен шақтың көпше түрі. Міне, бұл мысалда бір жаз етістігіне жалғанған әр қосымшалардың әрқайсысы грамматикалық белгілі бір мағына білдіріп, қызмет атқарып тұр.

Етістіктің түбір сөздерге әр түрлі жұрнақтар жалғану арқылы жасалуын синтетикалық тәсіл дейміз. Сонымен бірге қазақ тілінде сөздердің тіркесуі арқылы да, яғни аналитикалық тәсілмен жаңа мағыналы қимылдық ұғым тудыратын сөздер жасалады.

Н.Оралбаева тұлғасына қарай етістікті негізгі, туынды түбір деп қарастырған. Анар Салқынбай етістіктің семантикалық құрылымына қарай А.Ысқақов, М.Оразов бөлулерін сүйене отырып, «Сөйлеу мәнді етістіктер»,«Ойлау мәнді етістіктер», «Сезім мәнді етістіктер», «Жұмыс әрекеті етістігі», «Көру етістігі» талдап көрсеткен.

С.Исаев: «Құрамына қарай негізгі түбір етістік және туынды түбір етістік болып бөлінеді. Сөздің негізгі түбірі етістік болса, ол негізгі етістік деп аталады. Мысалы:кел, бар, бер, көр,жүр,салған т.б.

Басқа сөз таптарынан сөз тудырушы жұрнақ арқылы жасалған етістіктер туынды түбір немесе туынды етістік деп аталады.

Туынды етістік есімдер мен еліктеуіш сөздерге жұрнақтар жалғану арқылы жасалады. Мысалы: басқар, көгер, жарқыра, шегеле т.б» [27, 79].

Етістік формалары лексика – грамматикалық қызметтеріне қарай, алдымен екі үлкен топқа бөлінеді: 1.Негізгі етістіктер. 2.Функциялық етістіктер.

Негізгі етістіктер. Негізгі етістіктер – етістіктің грамматикалық категорияларының барлық формаларына негіз болады. Негізгі етістікті Ыбырайым Маманов екі жікке бөліп қарастырған. Оларға:

а)түбір етістіктер (негізгі түбір етістік, туынды түбір етістік, кіріккен түбір етістік, қос түбір етістік, тіркесті түбіретістік)

ә)модификациялық етістіктер (етістер, күшейпелі етістік, күрделі етістік)

Ы.Маманов түбір етістіктерді сыртқы тұлғасына, жасалу жолына қарай беске бөледі: 1. Негізгі түбір. 2. Туынды түбір. 3. Кіріккен түбір. 4. Қос түбір.

5.Тіркесті түбір.

**1.Негізгі түбір етістіктер.** Негізгі түбір етістіктерге, қазіргі қазақ тілі тұрғысынан, әрі қарай бөлшектеуге келмейтін етістіктің мағыналық бөлігі деп қарастырған. Яки, негізгі түбір етістіктер жеке грамматикалық элементтерге бөлінбейді.

Негізгі түбір етістіктер көбіне бір буынды болып келеді: ал, кет,тұр,жаз,жу т.б. Негізгі түбір етістіктер бір буынды болып келуі аз кездеседі. Боян, бөге, еге, шақыр, қара, сұра, қама т.б . Екі буынды негізгі түбір етістіктер өзі ертеде екі элементтен кірігіп, тұтасып кеткендігі байқалады.

Қазақ тілінде сана, тісе, ойна, қыса сияқты туынды түбір етістіктердің екі элементтен тұратындығы айқын көрініп тұр. Ал осы етістіктермен сыртқы тұлғасы ұқсас сүйре, сұра, тала, қада, қуза, қама және түкір, үшкір, ақыр етістіктері сөз элементтеріне бөлінбейді. Өйткені олар түбір және қосымша болып өз ара бөлуге көнбейді.

Сөйтіп, етістіктің негізгі түбіріне сөз элементтеріне бөлінбейтін етістіктер ғана жатады.

**2.Туынды түбір етістіктер.** Бұл күнге дейін қолданылып келе жатқан қазақ тілі оқулықтарында туынды түбір туралы мынадай анықтама беріліп келеді: «Туынды сөздер деп түрлі жұрнақтар арқылы негізгі түбірлерден өрбіген сөздерді айтамыз». «Негізгі түбірге жұрнақ жалғану арқылы жасалған сөз туынды түбір немесе туынды сөз деп аталады».

Бұл анықтамалар туынды түбірдің табиғаты мен жасалу жолын толықтай қамти алмайды. Туынды түбір деп бір сөзге жұрнақ жалғану арқылы пайда болған жаңа мағыналы сөзді айту керек. Яғни, туынды түбір негізгі түбірден де, туынды түбірден де, біріккен түбірден де, басқа кейбір грамматикалық формалардан жасалады. Мысалы: білім, биле, тұзда – негізгі түбірден; білімсіз, күлімде, бүрмеле – туынды түбірден; денсаулық, жалаңашта, жалаңқабатта – біріккен түбірден; көргенді, көргенсіз, білместік – есімшеден; тергеуші,оқушы, оқулық – тұйық етістіктен.

Түркі тілінде сөз тудырушы жұрнақ пен форма тудырушы жұрнақтар өз ара мынадай ерекшеліктері арқылы ажыратылады. Сөз тудырушы жұрнақ жалғанған сөзінің лексикалық мағынасын өзгертіп, жаңа мағыналы туынды түбір сөз тудырады. Мысалы, етікші, қойшы, балықшы, тігінші дегенде, -шы/ -ші жұрнағы арқылы кәсіптік ұғымды білдіреін бір типтес туынды түбір етістіктер жасалған. Сөз тудырушы жұрнақтардың жалғанатын сөзінің шегі болады. Яғни сөз тудырушы жұрнақтар белгілі сөздерге ғана жалғанып, бір типтес туынды түбір сөздер тобын жасайды. Мысалы: етістіктің сөз тудырушы жұрнақтарының ең өнімдісі - -ла/-ле, -да/-де, -та/-те. Бұл да көрінген сөзге жалғана бермейді, оның жалғану шегі бар.Зат есімнен тісте, көзде, ойла, күмісте болып, туынды етістік жасалады. Сын есімнен жақсыла, ақта, жаманда деген сөздер жасауға болады, ал ақылды, суық, күшті, бос сөздеріне –ла/-ле жалғанбайды.

Форма тудырушы жұрнақтар өзінің жалғанған сөзінің лексикалық мағынасын өзгертпей, тек сол жалғанған сөзіне грамматикалық мағына үстейді. Форма тудырушы жұрнақ бір сөз табын екінші сөз табына аудармайды, бастапқы сөз қай сөз табы болса, форма тудырушы жұрнақ арқылы жасалған тұлға да сол сөз табына тән грамматикалық форма болып саналады.Мұндай грамматикалық тұлғалар өзі жасалған бастапқы тұлғамен кореллятивті түрде қатар өмір сүреді. Мысалы, етістік түбіріне –ыңқыра/ -іңкіре жұрнағы жалғану арқылы жасалған күшейтпелі етістіктер: ал – алыңқыра, жүр – жүріңкіре, же – жеңкіре, іш-ішіңкіре, көтер – көтеріңкіре. Бұлардың лексикалық мағынасы бір, ал грамматикалық мағыналары басқа, жарыспалы түрде, қатар өмір сүреді. Сонымен қатар форма тудырушы жұрнақтардың сөзге жалғану шегі болмайды. Яғни, олар жалғанатын сөз табына немесе белгілі грамматикалық топқа енетін сөздерге түгелдей жалғанады. Мысалы: -ыңқыра/-іңкіре және –с жұрнақтары етістік түбіріне жүйелі түрде түгел жалғанады.

Сөйтіп, қазақ тілінде негізгі етістіктер тұлғасын жасайтын жұрнақтар, қызметіне қарай, екіге бөлінеді: 1)сөз тудырушы жұрнақтар; 2)форма тудырушы жұрнақтар.

Туынды түбір етістік жасайтын сөз тудырушы жұрнақтардың Ыбырайым Маманов бірнеше түрін атап, жасалу жолын көрсеткен. Мысалы:

1. -Ла/-ле, -да/-де, -та/-те. Зат есімнен жасалған туынды түбір етістіктерге, мысалы, ойлау, тұздау, күмістеу, астарлау, бұзаулау, балалау т.б. Сонысына өкпелеген әкем , оның үйіне соқпай кетті (С.Мұқанов);

Сын есімнен жасалған туынды етістіктерге, мысалы, әдемілеу,көркемдеу, жамандау, майдалау т.б. Қағаздарын мығымдап қалаға шағым жолдағалы отырмын (М.Әуезов);

Жинақтау және бөлшектік сан есімдерге жалғанып, туынды етістіктер жасалады. Бірі басынан, бірі аяғынан алып, екеулесіп жүріп, зорға жықты (С.Мұқанов). Бұл бидонды жартыламаса, мұны ешкім көтере алмас (С.Мұқанов);

Мезгіл, мекен,амал үстеулеріне –ла/-ле жұрнағы жалғанып пайда болған туынды етістіктер салт етістік тобына жатады.Мысалы, жоғарылау, төмендеу, ақырындау, баяулау т.б. Машина ақырындай-ақырындай келіп, клубтың алдына тоқтады (Ғ.Мұстафин);

Одағай сөздерден де -ла/-ле жұрнағы арқылы туынды етістіктер жасалады.Мысалы, аухаулау, ойбайлау, аттандау, құрулау т.б. Қайтсін уhлемегенде, Исаның қайғысы оңай дейсің бе? (М.Әуезов);

Еліктеуіш сөздер және еліктеуіш сөздерден жасалған зат есімдерден -ла/-ле жұрнағы арқылы жасалған туынды етістіктер қазақ тілінде көптеп кездеседі.Мысалы, гүрілдеу, жымыңдау, лыпылдап,мөлтілдеп т.б.

2. -A/-е жұрнағы. Бұл жұрнақтардың көмегімен зат есім, сын есім, еліктеуіш сөздер және етістік түбірлерінен туынды түбір етістік жасалады.

Зaт есімнен жасалуына мысал келтірер болсақ, күзей, мінейді, түнеу, өртеу т.б; сын есімнен жaсaлуы: босаған, жaлтырау, теңеу т.б; еліктеуіш сөздерден: күркіреп, сарқырап, салдырап т.б.

3. -Ық/-ік жұрнағы жалғану арқылы зат есімнен: жолық, тотық, жалық, қамық т.б; сын есімнен: тарығады, өшігеді, сауығады т.б; етістіктен жасалуы: кірігіп, толығып, ілігіп, қырқу т.б; сан есімге –ік жұрнағы арқылы тек бірік туынды етістігі жасалған.

4. -Қар/-кер, -ғар/-гер жұрнағы жалғану арқылы жасалып, сабақты етістік болады. Мысалы, басқар, аңғар, ескер, атқар т.б.

5. -Ар/-ер,-р жұрнағы арқылы жасалып, салт етістік болады.Мысалы, бозар, ағар, көгер, түнер, қайғыр т.б.

6. -Ай/-ей,-й жұрнағы жалғану арқылы жасалып, салт етістік болады. Мысалы: есей,сарғай, кеңей, тарай т.б.

7. -И жұрнағы арқылы жасалған туынды түбір етістік негізінен бейнелеуіш сөздерден жасалады. Мысалы, ыржию, жымию, тыржию т.б.

8. -Ы/-і жұрнағы есімдермен еліктеуіш сөздерге жалғанып, салт етістіктер тобына жатады. Мысалы, ренжіген, тыншыған, аңқыған, кеміген т.б.

9. -Сыра/-сіре жұрнағы жалғанып есім сөздерден туынды етістік жасайды. Мысалы: күлімсіреген, қаңсыраған, әлсіреген, күлімсіреген, жыламсыраған т.б.

10. -Сын/-сін жұрнағы жалғану арқылы сабақты етістіктер тобына жатады. Мысалы: көпсінді, азсынды, бөтенсінді т.б.

11. -Сы/-сі жұрнағы есім сөздерге жалғанып, заттың өзгеру күйін білдіретін салт етістіктер болады. Мысалы: босаңсып, толықсып, пысықсып т.б.

**3. Ұялас туынды түбір етістіктер.** Бір сөзден әр түрлі жұрнақтар арқылы жасалған сөздердің тобы ұялас түбір сөздер деп атайды.

Бұларды үш топқа бөліп қарастырады. Біріншісі, бір түбірден жасалғаны болмаса мағынасы жағынан бір-бірінен алшақ, айырым сөздер. Мысалы, зарығу-зарлану, жоғалу-жоқтау, орындау-орнау, аңсап-аңдап және т.б.

Екінші тобына бір түбірден әр түрлі жұрнақ жалғану арқылы жасалған туынды түбір етістіктер бір-бірінің синонимі болып келеді. Мысалы, тазару-тазалау, ұзайды-ұзарды, тарай-тарқай, күлімдеу-күлімсіреу т.б.

Ұялас туынды түбір етістіктердің үшінші тобына бейнелеуіш етістіктер арқылы жасалған туынды түбір етістіктері жатады. Мысалы, жымию-жымыңдау, қисаю-қисаңдау, томпаю-томпаңдау т.б.

**4. Тіркесті түбір етістіктер.** Өз ара тіркесіп бір ғана түбір сөз мағынасын білдіретін тұрақты сөз тіркесі тіркесті түбір етістік деп атайды.

Бұл етістіктікте алдыңғы сыңары есім сөздер немесе еліктеуіш сөздер болып келеді де, соңғы сыңары көмекші етістік болады.Мысалы, тарс ету, гүрс ету, жек көру,жақсы көру, таң қалу т.б.

Көр, ет, қыл көмекші етістіктері арқылы тіркесті түбір етістігі жасалынады. Мысалы, ет көмекші етістігі есім сөздер және еліктеуіш сөздермен тіркеседі де тарс ету, гүрс ету, былқ ету, қор ету, құрмет ету т.б. Есім сөздері қыл көмекші етістігімен тіркесу арқылы: сәлем қылу, құрмет қылу, сабыр қылу, қонақ қылу т.б.

**5.Қос түбір етістіктер.** Екі етістік қосарланып, бір ғана түбір сөз мағынасын білдіретін етістіктер қос түбір етістік деп атайды.

Қос түбір етістіктің алдыңғы сыңары өткен шақ көсемше (-п,-ып,-іп) тұлғасында қолданылып, екінші сыңары етістіктің басқа грамматикалық формаларымен түрленетін конструктивті қызмет атқарады. Мысалы, алдап-сулап, қарғап-сілеу т.б.

Көсемше формасындағы қос түбір етістіктің болымсыз түрі екі жолмен қолданылады.

Біріншісі болымсыздық қосымшасы тек соңғы компонентке жалғанады. Мысалы: төгіп-шашпай, ұрып-соқпай, асып-саспай т.б.

Екіншісі екі компонентте болымсыз формада жұмсалады. Мысалы:төкпей-шашпай, ішпей-жемей, ұрмай-соқпай т.б.

Қайталама етістік бір етістіктің өткен шақ және келер шақ көсемше тұлғаларында қайталанып айтылуы деп атайды. Мысалы: жүре-жүре, айта-айта, оқып-оқып, сөйлей-сөйлей т.б.

**6.Кіріккен түбір етістіктер**. Құрамындағы сөздердің ара жігі білінбей, бір-бірімен жымдасып, кірігіп кеткендіктен кіріккен түбір деп атайды. Түбір етістіктердің бұл түрі саны жағынан көп кездесе бермейді. Мысалы, әкет –алып кет, өйт – олай ет, түрегел – тұра кел, сүйт –солай ет, бүйт –бұлай ет т.б тәрізді.

**КҮРДЕЛІ ЕТІСТІК.** Қазақ тілінде көп қолданылатын етістіктік формаларының бірі – күрделі етістік**.** Қазіргі қолданылып жүрген қазақ тілі оқулығында күрделі етістік категориясына тіркесті түбір етістік пен күрделі өткен шақ формалары жатқызылып жүр. Шындығында, күрделі етістік – бұл екеуінен құрылысы мен мағынасынан бүтіндей бөлек категория.

Ғылымда бұл проблеманы алғашқылардың бірі болып сөз еткен профессор Қ.Жұбанов 1930 жылдардың өзінде күрделі сөздің қалыптасу жолдары және олардың түрлерін көрсеткен. Күрделі сөздер қанша сөзден біріксе де тұтас бір ғана мағынаны білдіріп, яки бір заттың ғана атауы болады, сөйлемде де сол жұбын жазбай, бір ғана мүше болып, кейбіреулерінің құрамындағы сыңарларының дыбыстық өзгеріске түсуінен сыртқы түр-сипаты басқаша болып құрылады, бір ғана екпінді иеленеді [22, 91].

К.Аханов сөз тіркестерінен күрделі сөздердің айырмашылығы мазмұны мен табиғатында екенін түісндіре кетіп, сондай-ақ, оларды әр басқа тілдік құбылысқа жатқызады. Ол күрделі сөздерді қарастырғанда түрлерін былайша атап өтеді: *күрделі біріккен, күрделі қос сөздер, күрделі құрама сөздер, күрделі қысқарған сөздер* деп классификациялап, сөйлеу кезінде жасалмайтын, дайын дексикалық тұлға деп анықтайды [23, 76].

Профессор Н.Оралбаева: «Қазақ тіліміздегі күрделі сөз мәселесі жалпы арнайы зерттеліп, ол туралы нақтылы ғылыми тоқтамға келерліктей ірі ғылыми зерттеу жасалған жоқ», – деп, осы мәселеде жаңа бағытта тұшымды зерттеу қажеттігін ерекше атап өтеді [24, 27].

Н.Оралбаева қазақ тіліндегі күрделі етістіктер, құранды етістіктер, күрделі сандар т.б. тәрізді күрделі лексикалық бірліктерді тілдің басқа құбылыстарынан ажыратып көрсетті. Ғалым күрделі сөз бен сөз тіркестерін ажыратуда ұстанатын принциптерді анықтап, олардың төрт түрін санамалап берген:

1)сөз тіркесі кем дегенде екі сыңардан тұрып, соған сәйкес екі лексикалық мағынаны білдіреді; 2)күрделі сөз тіркесінің сөйлемдегі жеке бір сыңары сөз ретінде қатысады; 3)күрделі сөздің сыңарларының арасында синтаксистік байланыс болмайды; 4)күрделі сөздің құрамындағы сыңарлары сөйлемдегі басқа сөздермен синтаксистік қатынасқа түсіп, бір ғана сөйлем мүшесі болады. Ал сөз тіркестерінің әрбір мүшесі жеке-жеке қызмет атқарады [25, 21].

Күрделі сөз бен күрделі тұлғаларға байланысты оқу құралында Ж.Шәкенов мынадай күрделі сөздерді мысалға келтіреді: *бүгін, биыл, былтыр, қолқап, қоян, жылан, жануар, асқазан, ұлтабар, қарақұс, аққу, шашбау, әкел, апар, сексен, тоқсан, сары ала, көк ала, жақсы көру, еңбек ету, күнелту, құр қалу, ән салу, сатып алу, шығарып салу* т.б. Ал осы күрделі сөздерді құрылымдық жағынан сөз ішінде: *кіріккен сөз, құрама сөз, біріккен сөз, құранды сөз, қос сөз, қысқарған сөз* деп жіктейді [26, 12-14].

Күрделі сөз жайында пікір білдірген Қ.Жұбанов, А.Ысқақов, К.Аханов, Н.Оралбаева, Ж.Шәкенов сынды зерттеушілердің көзқарастарында, пікірлерінде айтарлықтай алшақтық болмағанмен, күрделі сөздерді жіктеуде, терминдік аталымында айырмашылықтар кездесіп қалады.

**Етістіктің морфологиялық құрылымын А.Ысқақов былайша көрсетеді:**

*1-кесте*

|  |  |  |
| --- | --- | --- |
| Жалаң етістіктер | Күрделі етістіктер | Аналитикалық етістіктер |
| Түбір етістіктер | Туынды етістіктер | Құранды етістіктер | Жай күрделі етістік | Тұрақты тіркестер | айта сал, жаза түс, қарай көр т.б. |
| аш, жорт, төк т.б. | шөлде, сауық, баста т.б | жәрдем ет, қызмет қыл т.б. | ала кет,соға кет т.б. | опық жеді, көңілі қалды т.б [27, 226]. |  |

Ыбырайым Маманов мағынасы қарай күрделі етістіктің құрамындағы негізгі етістікті , төртке бөліп қарастырған:

Кесімді күрделі етістік.

1.Босаң күрделі етістік.

2.Бейімдік күрделі етістік.

3.Қалау мәнді күрделі етістік.

1.Негізгі сыңары өткен шақ көсемше (-п) формасында жұмсалып, басқа біреуге бұйыра, қарата, кесіп айтатындығын білдіретін күрделі етістіктің Ыбырайым Маманов көрсеткен түрі – кесімді күрделі етістік. Мысалы, алып қой, айтып бер, ішіп кел, жазып қой т.б.

2.Алдыңғы сыңары келер шақ көсемше түрінде қолданылуын босаң күрделі етістік деп қарастырған. Екінші бір іспен байланыста болып, соның жалауында өтетіндігін білдіріп, қимылдың босаң түрде айтылу қызметін атқарады. Мысалы, қарап отыру, отыра салу, айта кету, оқи салу, оқи отыру т.б.

3.Бейімді күрделі етістік мақсатты көсемшенің отыр, тұр, жатыр, жүр көмекші етістіктері арқылы жасалады да, қимылдың басталар кезеңін, бір істі орындау алдындағы кейпін, не бір заттың өзгеруге бейімділігін білдіреді. Мысалы, айтқалы отыр, құлағалы тұр, айтқалы жатыр, қайтқалы тұр т.б.

4.Қалау мәнді күрделі етістіктің алдыңғы сыңары -ғы/-гі, -қы/-кі формантты қимыл есімі тәуелді түрінде келеді де, соңғы сыңары кел көмекші етістігінен тұрады. Кел көмекші етістігі әрқашан үшінші жақта қолданылады да, алдыңғы сыңарына І,ІІ,ІІІ жақтық тәуелдік жалғау жалғану арқылы белгіленеді. Мысалы, айтқым келеді, айтқың келеді, айтқысы келіп отыр.

**Функциялық етістіктер.**Етістіктің жіктелетін формалары, белгілі сөз таптарының функциясын атқаруына байланысты, функциялық етістіктер деп аталады. Етістік формаларының ішінде басқа сөз таптарының функциясын атқармайтын, тек жақ жалғауларымен түрленіп, предикатив қызметінде етістік мағынасында ғана жұмсалатын жедел өткен шақ формасы мен бұйрық рай формасы.

С.Исаев қазақ тіліндегі етістік категорияларын үш топқа жіктейді:

1)лексика-грамматикалық категориялар (салт, сабақты етістік, етіс, күшейтпелі етістік немесе көрініс категориялары);

2)таза грамматикалық категориялар (рай, шақ, жақ немесе жіктеу категориялары;

3)жеке грамматикалық категория бола алмайтын, бірақ басқа таза грамматикалық категория (шақ категориясы) жасауға негіз болатын ерекше формалары (есімше, көсемше) немесе бүтіндей басқа сөз табының грамматикалық сипатын ғана көрсететін айрықша түрі (тұйық етістік).

С.Исаев Ы.Мамановтың “функциялық етістіктердің жіктелуі арқылы етістіктердің рай, шақ формалары пайда болады” деген пікірімен келіспей, “рай, шақ мағыналары етістіктің жіктелу тұлғасы (жіктік жалғаулары емес), арнайы формалары немесе есімше, көсемше формалары арқылы беріледі, ал жіктелуі – жақ категориясының көрсеткіші” деп түйіндейді [27, 8-9].

Ы.Маманов функциялық етістіктердің үш түрін атап көрсетеді. Оларға:

а)Қимыл есім:

1)тұйық етістік.

2)-ғы тұлғалы қимыл есім.

3)-с тұлғалы қимыл есім.

ә)Қимыл сын:

1)өткен шақ есімше

2)болжалды есімше.

3)дағдылы есімше

4)ниет есімше

5)осы шақ есімше

б)Қимыл үстеу:

1)өткен шақ көсемше

2)келер шақ көсемше

3)шартты рай формасы

4)мақсатты көсемше

**ҚИМЫЛ ЕСІМ.** Қимыл есімдер морфологиялық және синтаксистік қызметіне қарай, үш түрлі функция атқарады да, қызметі жағынан зат есімге жақын келеді. Бұл топқа тұйық етістік және –ғы тұлғалы, ортақ етіс тұлғалы (с) қимыл есімдері жатады. Қимыл есімдерден зат есімге айналған сөздер өте көп. Мысалы, күрес, қатынас, сөгіс, түрткі, соққы, тескі т.б. Мұндай сөздер қазақ лексикасын байытуда үлкен орын алады. Тұйық етістік пен ортақ етіс тұлғалы қимыл есімі зат есімге тән септік, тәуелдік және көптік формаларымен түрленіп, қимылдың есімі түрінде зат есім мағынасында қолданылады да, сөйлемнің бастауышы және толықтауышы қызметін атқарады. - Ғы тұлғалы қимыл есім тәуелдік жалғауы арқылы үш жақта қолданылады да, кел көмекші етістігімен тіркесіп, күрделі етістік түрінде жұмсалады, басқа түрде –ғы тұлғалы қимыл есімі тілімізде қолданылмайды.

**ҚИМЫЛ СЫН.** Есімшелер сын есіммен функциялық ұқсастығына қарай қимыл сын деп аталады. Етістіктің грамматикалық категорияларының ішіндегі ең көлемдісі және сыры көп, әр алуан күрделі түрі осы есімше формалары.Бұл етістіктің формасына түбір етістік, етіс, күшейтпелі етістік, күрделі етістікке арнайы қосымшалар жалғану арқылы жасалады:оқыған, келген, көрген, ойнайтын, бармақшы, келуші, сөйлеуші т.б [5, 85].

Маманов қазіргі қазақ тіліндегі есімшелерді мағынасына қарай мынадай топқа бөледі:

1.Өткен шақ есімше.

2.Дағдылы есімше.

3.Болжалды есімше.

4.Ниет есімше.

5.Осы шақ есімше [5, 85].

**1.Өткен шақ есімше**. Eтістік негіздеріне -ған/-ген, -қан/-кен жұрнағы жалғану арқылы жасалады. Жазған, кеткен, айтқан, шыққан т.б.

Өткен шақ есімше зат есімнің алдына жалғаусыз күйінде келіп, сол заттың қимылдық белгісін, қатысын білдіреді. Мысалы, жазған кітап, айтқан кісі, жалтыраған шамдар, гүрілдеген ақ төбет т.б.

Бұл сөйлемдерде өткен шақ есімше формасындағы етістіктер өзінің мағынасы және синтаксистік қызметі жағынан сын есімге ұқсайды. Анықталушы зат есімнің қимылға қатысын білдіреді.

Анықтауыш қызметінде өткен шақ есімшенің зат есімнің алдына келуі нәтижесінде көптеген есімше тұлғалы сөздер сын есім болып қалыптасқандығы байқалады. Мысалы: қиылған қас, құлшынған жас, едірейген мұрт, өңкиген кеуде, сорайған бой, быттиған бет, шүңірейген көз. Есімшелердің сын есімге ұқсайтын бұл түрі, негізінде, салт етістіктен болады.Бірақ, олар кез келген зат есіммен тіркесіп айтыла бермейді де, тіркесетін сөзі саны жағынан екі-үштен аспайды. Мысалы: қиылған – есімше қас сөзімен ғана тіркеседі. Сонымен қатар шүңірейген, өңкиген сын есімдері көз, кеуде сөздерімен ғана тіркеседі. Сөйтіп, басқа сын есімдерге қарағанда, есімшеден сын есімге айналған сөздердің анықталушы сөздермен тіркесі тұрақты болып келеді. Есімшенің сын есімге айналған түріне етістіктің болымсыздық белгісі –ма/-ме, -ба/-бе, -па/-пе қосымшасы жалғанбайды. Мысалы:қиылмаған қас, өңкимеген кеуде, құлшынбаған жас деп айтылмайды.Сан есімдерге –ған жұрнағы жалғанып, ондаған, мыңдаған, жүздеген жаңа сөздері пайда болған.

Өткен шақ есімше тұлғасының ертеректе сын есім болып қалыптасқан түрі қабаған, сүзеген, көреген.

Өткен шақ есімше есім сөздер сияқты жіктеледі. Сөйлемде баяндауыш қызметін атқарады да, есімшенің І-ІІ жақтарына жіктік жалғау жалғанады.

*Көк қаршыға бізде бар,*

*Қоңыр үйрек сізде бар,*

*Ілдіргелі келгенмін.*

*Патшамның айтқан жауабын*

*Білдіргелі келгенмін(Қамбар батыр).*

Өткен шақ есімше сөйлемде бастауыш және баяндауыш қызметінде жұмсалады. Оған көптік жалғауы жалғанып, заттық ұғымды білдіреді. *Сабаққа қатысқандар кеше театрға барыпты. Жиналыстан қайтқандар Дастанның отауына түстеніп аттанысты.*

Есім сөздер сияқты өткен шақ есімше тәуелденеді.

*Оңаша Ортақ*

*айтқаным айтқанымыз*

*айқаның айтқ андарың*

*айтқаныңыз айтқандарыңыз*

*айтқаны айтқандары*

Бар, жоқ сөздерімен өткен шақ есімше тәуелді түрінде тіркесіп, өткен шақ формасының болымды және болымсыз түрінің синонимі ретінде қолданылады.

Балаларымның өзіне ілгері өмірінің, білімінің пайдасын тыныштықпенен керерлік орын тапқаным жоқ, қайда бар, не қыл дерімді біле алмай отырмын, не бол деп бағам?

Есім сөздер сияқты өткен шақ есімше септеледі. Бұлар екі түрлі жолмен септеледі: 1)тікелей септелу 2)тәуелді септелу.

Өткен шақ есімшенің септелуі

Тура септелуі Тәуелді септелуі

А.*барған барғаным барғаның барғаны*

І.*барғанның барғанымның барғаныңның барғанының*

Б.*барғанға барғаным барғаныңа барғанына*

Т.*барғанды барғанымды барғаныңды барғанын*

Ж.*барғанда барғанымда барғаныңда барғанында*

Ш.*барғаннан барғанымнан барғаныңнан барғанынан*

К.*барғанмен барғаныммен барғаныңмен барғанымен*

Есімшенің жекеше, көпше, болымсыз түрлеріне септік жалғаулары біркелкі жалғанады. Орыс тілі секілді сөздің жекеше түріне бір түрлі, көпше түріне екінші түрлі болып жалғанбайды. Сол себепті, қазақ тіліндегі сөздердің септелуін жекеше және көпше түр деп бөлудің қажеті жоқ екендігін атап өтеді.

Сөз тудырушы жұрнақтар өткен шақ есімшеге жалғанып, туынды тұбір сөздер жасалады:

а) -дық/-дік жұрнағы жалғану арқылы жасалуы дерексіз ұғымды білдіретін зат есім: сөйлегендіктен, көп жүрмегендіктен, аз білгендіктен, т.б.

ә) туынды түбірге –ша/-ше жұрнағы жалғанса екі түрлі мағына береді. Біріншісі қимылдың, іс-әрекеттің аяқталу шегіне жету мағынасын білдіреді де, сөйлемнің екі түрлі мүшесі болады. *Жай сөйлемде амал және мезгіл пысықтауышы болады. Асқар елге қайтқанша асықты (С.Мұқанов).*

Екіншісі мезгіл бағыныңқы сөйлемнің баяндауышы болып жұмсалады. *Жылқыға Абылғазылар жетіп араласқанша, мың-сан тұяқтардың құжырлы серпіндерінен ұшқан қиыршық қар бүкіл өңірді ақ түтек етті (М.Әуезов).*

б) өткен шақ есімшеге –дай/-дей жұрнағы жалғанып туынды түбір жасайды.Бұл жұрнақ жалғанған сөз «сияқты» сөзінің мағыналық қызметін атқарады.Мысалы:*Сабақты түсінгендей болдым – Сабақты түсінген сияқты болдым.*Бұл сөйлемдердің бір-бірінен еш айырмашылығы жоқ.

в) өткен шақ есімшенің болымды,болымсыз түріне –сы/-сі жұрнағы жалғанып, қимыл иесінің бір істі жорта істеген, істемеген болып көрінуін білдіреді.*Аружанды тыңдамағансып отыра берді.*

Ыбырайым Маманов –сы/-сі жұрнағы өткен шақ есімшеге жалғанып, модальдық мағына білдіретін етістік тұлғасын жасайтындығын айта келіп, форма тудырушы жұрнақтар қатарында өнімді түрде өткен шақ есімшені түгел қамтып, грамматикалық абстракция жасайтындығын айта кеткен.

Сонымен қатар, есімшенің модальдық формасы етістіктің басқа формаларына негіз болады. Мысалы, білмегенсиді, білмегенсідің, білгенсіп, білмегенсісе, т.б.

**2.Дағдылы есімше.** Дағдылы есімше -атын/-етін, -йтын/-йтін жұрнағы етістік негіздеріне жалғану арқылы жасалады: ойнайтын, сөйлейтін, айтатын, жазатын, ішетін т.б.

Келер шақ формасындағы етістік ескі түркі тілдерінде «тұрған» көмекші етістігімен тіркесіп, күрделі етістік түрінде айтылатын болған. Мысалы: ойлай тұрған, жаза тұрған, айта тұрған т.б. Күрделі етістіктің осы тұлғасын ықшамдап,айтатұғын, баратұғын, келетұғын, ойнайтұғын, сөйлейтұғын деп бірігіп айтылатын болған және бұл форма Ы.Алтынсарин, Абай шығармаларында да көптеп кездеседі.

*Сөз білмейтін жамандай,
Жүрмейтұғын шабандай
Отырмаймын бой бойлап*

*Бұрын топты көрмегендей (Мұрат Мөңкеұлы).*

Қазіргі қазақ тілінде тұғын формасы ықшамдалып, -тын/-тін түріне айналған. «Қазақ тіл білімі мәселелері» еңбегінде бұл форманың қалыптасу процесін көрсетеді.

*тұрған < тұғын < -тын/-тін*

Қазіргі әдебиетте, ауызекі сөйлеу тілінде – тұғын және –тын/-тін формаларының екеуі де қолданылады, бірақ соңғы варианты көбірек кездеседі. Ал -тын/-тін өз алдына жеке морфологиялық қызмет атқармайды, олар келер шақ көсемшенің -а/-е/-й жұрнағымен бірігіп, дағдылы есімшенің грамматикалық көрсеткіші болып саналатын құранды аффикске айналған (-атын/-етін, -йтын/-йтін) [5, 87].

Дағдылы есімше анықтауыш қызметін зат есімнің алдына келіп, анықталатын сөздің әртүрлі қатысын білдіреді. Мысалы: сүзетін сиыр немесе сауатын сиыр.

Алғашқы тіркесте сиыр қимыл иесі (сүзуші) мағынасын білдірсе, екінші тіркесте қимыл обьектісі мағынасында, пассив түрде пaccив түрде айтылып тұр. Сондай-ақ, дағдылы есімше етіс тұлғасында болса, анықталушы зат есім әрқашан пaccив түрде қимыл обьектісі мағынасын білдіреді. Өңделетін қағаз, сойылатын мал, сатылатын қой, т.б.

Тіліміздегі әрбір есімше формасы белгілі бір шақтық мағынаны білдіреді. Өзге есімшелерге қарағанда дағдылы есімшенің шақтық мағынасы тұрақты емес. Оқулықта дағдылы есімшені ауыспалы өткен шақ немесе келер шақ есімше деп атап жүр. Дағдылы есімше сөйлемде баяндауыш қызметінде жұмсалғанда, оның І,ІІ жақтарына жіктік жалғауы жалғанады да, қимылдың өткен кезде белгілі бір ұзақ мерзім ішінде өткен процесс екенін немесе қимылдың бірнеше рет қайталанатындығын және осы қайталану нәтижесінде әдетке, дағдыға айналғандығын аңғартады. Мысалы, баратынбыз, қыдыратын-быз, гүл теретінбіз, т.б [5, 88].

Дағдылы есімшенің жіктелуі

Ж е к е ш е К ө п ш е

*Мен айтатынмын Біз айтатынбыз*

*Сен айтатынсың Сеңдер айтатынсыңдар*

*Сіз айтатынсыз Сіздер айтатынсыздар*

*Ол айтатын Олар айтатын*

*-ма/-ме, -ба/-бе, -па/-пе* қосымшалары арқылы болымсыз түрі жасалады. Дағдылы есімше көптік жалғауын қабылдайды және тәуелденеді де, септік жалғаулары осы тәуелді және көпше түрінде жалғанады.

Дағдылы есімшенің тәуелденуі

*Менің айтатыным Біздің айтатынымыз*

*Сенің айтатының Сендердің айтатындарың*

*Сіздің айтатыныңыз Сіздердің айтатындарыңыз*

*Оның айтатыны Олардың айтатындары*

Дағдылы есімшенің септелуі

Тәуелді түрі

І жақ ІІ жақ ІІІ жақ

А.*айтатыным айтатының айтатыны*

І.*айтатынымның айтатыныңның айтатынының*

Б.*айтатыныма айтатыныңа айтатынына*

Т.*айтатынымды айтатыныңды айтатынын*

Ж *айтатынымда айтатыныңда айтатынында*

Ш.*айтатынымнан айтатыныңнан айтатынынан*

К.*айтатыныммен айтатыныңмен айтатынымен*

-дaй/-дeй жұрнағы есімше формасындағы етістіктерге түгел жалғанады. Бұл тұлға субьективті реңді мағына білдіреді. *Ата, қол шаятындай су қалды ма екен?*

-дық/-дік жұрнағы жалғанған есімше тек тәуелді және шығыс септік тұлғасында қолданылады. *Етістіктің сыры мәлім болмағандықтан, оқытушы мағынасын айтып берді.*

**3.Болжалды есімше.** -ар/-ер/-ржұрнағы болжалды есімше етістік негіздеріне жалғану арқылы жасалады: айтып қалар, айтқысы келер, кетіп қалар, т.б.

Болжалды есімше – сөйлеушінің алдағы бір істің болу-болмауын болжай айтатындығын көрсететін етістіктің формасы [5, 112].

Болжалды есімше зат есімнің алдынан анықтауыш қызметінде қолдану шеңбері тар. Бұл есімше анықталушы зат есіммен тұрақты тіркесте жұмсалады: айтар сөз, кірер есік, мінер ат, барар жер, басар тау, киер киім, т.б. Бұлар белгілі бір сөздермен ғана тіркеседі де, тіркестері арасына басқа сөз қиыстырылмайды. Мысалы, қapap бeт, барар жер, басар тау, жатар орын т.б.

*Барар жер, басар тауы жоқ.*

Мұндағы *барар, басар* сөздерін дағдылы есімше тұлғасында *баратын, басатын* деп өзгертсек, мағыналары еш өзгермейді. Бұл есімшелердің анықтауыш қызметіндегі мағынасы бір. Дегенмен, дағдылы есімше анықтауыш қызметінде кеңінен қолданылады да, анықтайтын сөзімен еркін тіркесте болады.

Жіктік жалғауының І,ІІ жақтары арқылы болжалды есімше жіктеліп келіп, баяндауыш болады.

*Алпыс үйлі арғынға,*

*Асықпасаң,барарсың* (Қамбар батыр).

Болжалды есімшенің жіктелуі

Болымды түрі

*Ж е к е ш е К ө п ш е*

*Мен жазармын Біз жазармыз*

*Сен жазарсың Сендер жазарсыңдар*

*Сіз жазарсыз Сіздер жазарсыздар*

*Ол жазар Олар жазар*

Болымсыз түрі

*Мен жазбаспын Біз жазбаспыз*

*Сен жазбассың Сендер жазбассыңдар*

*Сіз жазбассыз Сіздер жазбассыздар*

*Ол жазбас Олар жазбас*

Болжалды есімшенің болымды түрі тек жатыс, шығыс септік тұлғаларында кең айтылады да сөйлемде мезгілді білдіретін үйірлі пысықтауыш қызметін атқарады: Жомарт дәл жиналыс басталарда келді (Ғ.Мұстафин). Сонымен қатар, бірнеше сөз табы барыс септігінде де кездеседі. Қалған септіктерде қолданылмайды.

Табыс және жатыс септігінде болжалды есімшенің тәуелді түрі ғана айтылады.

Мысалы: қонарымды, ұшарымды, кіреріңде, қайтарыңда т.б.

Ал болжалды есімшенің болымсыз түрі толық септеледі, сөйлемңің барлық мүшесі бола алады. Берместің үйінде бесті қымыз тұрады (Мақал).

Қос сөз тұлғалы етістік болжалды есімшенің болымды және болымсыз түрінде қайталануы арқылы жасалады: жетер-жетпес, болар-болмас, кірер-кірместен, т.б.

-лық/-лік, -тық/-тік және -дай/-дей, -тай/-тей жұрнағы болжалды есімшенің болымды және болымсыз түріне жалғанып туынды түбір жасалынады.Тең келген төрт жігітке бой берместей күшім болды.

**4.Ниет есімше.** Ниет есімше етістік негіздеріне -мақ/-мек, -бақ/-бек, -пақ/-пек немесе -мақшы/-мекші, -пақшы/-пекші жұрнақтары жалғану арқылы жасалады: бармақ-бармақшы, келмек-келмекші, айтпақ-айтпақшы, жазбақ-жазбақшы. Бұл қос тұлғаның арасында ешқандай айырмашылық жоқ.Сөйлем ішінде де бір-бірін ауыстырып айта беруге болады.

Түркі тілінде -мақ формантты етістік инфинитив болып есептеледі. Тілімізде инфинитив ролін тұйық етістік атқарады да, -мақ формантты етістік есімше категориясына жатады. Ниет есімшенің басқа етістік формаларынан ерекшелігі болымсыз түрінің есім сөздер сияқты, емес сөзімен тіркесу арқылы жасалады.

-ма/-ме, -па/-пе, -ба/-бе етістіктің болымсыздық формасын білдіретін қосымшасы жалғанбайды. Мысалы: айтпақ емеспін, келмекші емес т.б. Ниет есімше қимыл иесінің алдағы уақытта бір істі істеу істемеу туралы ниетін білдіреді [5, 115].

Зат есімнің алдын да келіп анықтауыш қызметін атқарса, сөйлемнің соңынан келіп, баяндауыш қызметін атқарады. Ал бастауышы және анықталушы мүшесі болып қимыл иесі болатын заттардың ұғымын білдіретін зат есімдер ғана жұмсалады. Қалаға бармақшы студент – студент қалаға бармақшы.

Оқыған кітап, ішетін су, айтар сөз түріндегі басқа есімше формалары жансыз заттардың ұғымын білдіретін сөздердің алдынан келіп, анықтауыш қызметінде жұмсала береді. Дегенмен ниет есімше жансыз зат есімдердің анықтауыш қызметінде сирек жұмсалады.

Жансыз заттардың ұғымын білдіретін зат есімдер бастауыш болып келген сөйлемде тек ырықсыз етістен жасалған ниет есімше тұлғасы баяндауыш бола алады. Тұрмағамбет ауылының әкімі келесі жылы жаңа мектеп салмақшы. Тұрмағамбет ауылында келесі жылы жаңа мектеп салынбақшы.

Бірінші сөйлемде бастауыш – қимыл иесі (Тұрмағамбет ауылының әкімі), екінші сөйлемде бастауыш – қимыл обьектісі (мектеп).

Ниет есімшенің жіктелуі

Ж е к е ш е К ө п ш е

Мен айтпақ (шы) пын Біз айтпақ (шы) пыз

Сен айтпақ (шы) сың Сендер айтпақ (шы) сыңдар

Сіз айтпақ (шы) сыз Сіздер айтпақ (шы) сыздар

Ол айтпақ (шы) Олар айтпақ (шы)

Мен айтпақ (шы) емеспін Біз айтпақ (шы) емеспіз

Сен айтпақ(шы) емессің Сендер айтпақ (шы) емессіңдер

Сіз айтпақ (шы) емессіз Сіздер айтпақ (шы) емессіздер

Ол айтпақ (шы) емес Олар айтпақ (шы) емес

Ниет есімшенің есім сөздерге қарағанда етістік сипаты басым. Оның септелуі, тәуелденуі жүйелі емес. Көптік жалғауы да бір-екі сөзге ғана жалғанады.

-шы/-ші жұрнағынсыз тұлғасына септік жалғауларының кейбіреуі ғана жалғанып, ауыз әдебиетінде, фразалық тіркестерде, поэзияда ғана кездеседі. Мысалы: 1.Ондай болмақ қайда деп, айтпа ғылым сүйсеңіз (Абай); 2.Бас кеспек болса да, тіл кеспек жоқ.

**5.Осы шақ есімше** .-шы/-ші жұрнағы тұйық етістікке жалғану арқылы осы шақ есімше жасалады: айтушы, жазушы, сөйлеуші, сыбырлаушы, т.б.

Өткен шақ тұлғасындағы етістіктер тек адамға қатысты қимылды білдіреді де, анықталушы қызметінде жұмсалады. Айтушы адам, қора сыпырушы, еден жуушы, бала бағушы т.б.

Осы шақ есімше мен дағдылы есімше атрибут қызметінде мәндес болады. Мысалы: Бала күтуші әйел – бала күтетін әйел.

Дағдылы есімше жанды және жансыз ұғымдағы барлық зат есімдердің алдында келіп атрибут қызметін атқарады. Жазатын адам. Сауатын сиыр. Сүзетін бұқа. Шапан тігетін әйел т.б.

Осы шақ есімшенің дағдылы есімшеден айырмашылығы, ол тек қана адам ұғымындағы зат есімдердің атрибуты бола алады. Құрал-сайман, машина атауларына дағдылы есімше ғана атрибут болады. Мысалы: Киім тігетін машина – Киім тігуші машина деп айтылмайды.

Дағдылы есімше мен осы шақ есімше адам атауларына, жалпы адам ұғымын білдіретін сөздерге атрибут болып қолданыла береді. Мал бағатын жігіт – Мал бағушы жігіт. Сиыр сауатын әйел- сиыр сауушы әйел т.б.

Түркі тілдерінде осы шақ есімше етістік мәнінен ажырап, кәсіптік мәнді білдіретін зат есімге айналып бара жатқандығы аңғарылады. Тілімізде бұл форманы есімше категориясына жатқызуға қарсы пікірлер көп. Дегенмен, түгелдей зат есім категориясына ауыстыруға болмайды.Ол етістіктің (-ма/-ме, -па/-пе, -ба/-бе) болымсыздық түрін қабылдайды. Мен оны бұрын танымаушы едім.

Сондай-ақ, осы шақ есімше етіс, күшейтпелі етістік және күрделі етістік негіздерінен жасалынады да, солардың мағыналық қаситеттерін бойында сақтайды.Оқуын тастап кетіп қалушылар да болды.

Осы шақ есімшенің жіктелуі

Жекеше Көпше

Мен айтысушымын Біз айтысушымыз

Сен айтысушысың Сендер айтысушысыңдар

Сіз айтысушысыз Сіздер айтысушысыздар

Ол айтысушы Олар айтысушы (лар)

Емес шылауы арқылы осы шақ есімшенің болымсыз түрі жіктеледі (айтысушы емеспін, айтысушы емессің т.б.).

Осы шақ есімше септік, тәуелдік және көпше түрінде заттық ұғымды білдіреді. Жарысқа барушылар үшін он машина бөлінген.

Тілімізде осы шақ есімшенің ешқандай сөзбен тіркеске түспей, жалғыз тұрып-ақ зат есімге айналғандары көп. Сатушы, оқушы, тергеуші, оқытушы, барлаушы т.б.

Қазақ тілінде осы шақ есімшенің жеке сөз ұғымына қалыптасуы дара және сөз тіркесі түрінде кездеседі.

**ҚИМЫЛ ҮСТЕУ.** Етістік формаларының үшінші тобына жататындары – өткен шақ көсемше (-ып,-іп, -п), келер шақ көсемше (-а,-е,-й), мақсатты көсемше (-ғалы/-гелі, -қалы/-келі), шартты рай формасы (-са/-се). Бұлар морфологиялық белгісі мен синтаксистік қызметі жағынан үстеу сөз табына жақын.

Іс-әрекеттің, қимылдың себебін, амалын көрсететін қосымша қимылды білдіретін етістіктің формасы көсемше деп аталады [5, 91].

Cөйлемде негізгі қимылды білдіретін етістіктің меңгеруінде келеді де, негізгі қимылдың амалын, себебін, мақсатын білдіретін форма болады. Мысалы: амандасқалы келу, оқып түсіну, кеткелі жиналу т.б.

Қазақ тілінде көсемше мағынасына және сыртқы тұлғасына қарай үш түрлі болады. 1.Өткен шақ көсемше. 2.Келер шақ көсемше. 3.Мақсатты көсемше.

**1.Өткен шақ көсемше.** -п/-ып/-іпжұрнағы қосылу арқылы өткен шақ көсемше жасалады: жаз-ып, оқы-п, айт-ып, кел-іп, т.б.

Өткен шақ көсемше етістіктің алдынан келіп, пысықтауыш болады да, негізгі қимылдың мынадай тәсілдерін білдіреді:

а)екінші бір қимылдың не іс-әрекеттің болу-болмауына себеп болатын жанама қимылды білдіреді де, негізгі қимыл көсемше формадағы қимылдан туатын нәтиже болып саналады. Мысалы, аяп келмеу, қорқып жүгіру, ашығып құлау, т.б. Көсемше формалары неғып? қайтіп?неліктен? деген сұрақтарға жауап береді.Үй іші бірталай қорқып отырып қалды.

Сөйлемдегі көсемше форма негізгі қимылды білдіретін отырып қалды етістігіне себеп болып тұр.

ә)бір істің орындалу – рындалмау, болу - болмауына тәсіл - амал болып келетін қосымша қимылды білдіреді. Алып қалу, құйып ішу, барып шақыру т.б. Мұндағы көсемше формасындағы етістіктер қалай? қайтіп? деген сұрақтарға жауап беріп, екінші қимылдың амал-тәсілін білдіріп тұрады. Жанжалмап, көңілтербеп,әсерлетіп.Сүйе бер, сілекейін секерлетіп. (І.Жансүгіров)

Көсемше формалары пысықтауыш қызметінде жұмсалады және негізгі қимылды білдіретін етістіктері баяндауыш қызметін атқарады. Әжей мұз үстіне жамбастап отыра кетті.

Өткен шақ есімше формалары көбіне баяндауыш қызметінде жұмсалады. Сыпайы сызып айтады, шорқақ үзіп айтады.

Өткен шақ есімше себеп бағыныңқы сөйлемнің баяндауышы қызметінде жұмсалады. Мұнда басыңқы сөйлемнің баяндауышы шақтық, жақтық және басқа грамматикалық мағынасын белгілейді. Ертерек барыңдар, Ербол кетіп қалып, жолыға алмай қаларсыңдар (М.Әуезов).

**2.Келер шақ көсемше.** -а/-е/-йжұрнағы жалғану арқылы келер шақ етістік негіздеріне жалғану арқылы жасалады: айт-а, кел-е, ойла-й, ал-а т.б.

Өткен шақ көсемше сияқты келер шақ көсемше де негізгі қимылды білдіретін етістікпен байланысты, соның мақсатын және орындау амал-тәсілін баяндайтын қосымша қимылды білдіреді. Көсемшенің бұл формасы негізгі қимылды білдіретін етістіктен бұрын, соның жетегінде келеді. Үй іші осындай жаппай көріс үстінде бірқатар жыласып ап, енді тегіс ажырасып, жағалай отырысты.

Келер шақ көсемше мен өткен шақ көсемше қос сөз түрінде қайталанып айтылып, қимылдың дүркіндігін білдіреді.Мысалы, іше-іше, жүре-жүре, отыра-отыра, айтып-айтып, ойнап-ойнап т.б.

Ы.Маманов көсемше формаларынан болған қос сөздерді үстеуге жатқызуға болмайтынын айта келіп, жүре-келе, көре-тұра, өйтіп-бүйтіп, шатып-бұтып т.б. көсемшенің бұл түрде қосарланып айтылуы барлық етістікті қамтымайтынын және оның лексикалық мағынасы сақталмайды дей келіп, бір ғана ұғымды білдіретін жеке сөз мағынасында үстеуге айналғандығын айтады.

Етістіктің көсемше түрінде қайталанып айтылуы – барлық етістікке ортақ қасиет. Қайталанып айтылған көсемше формадағы етістіктердің лексикалық мағынасы өзгермейді. Оқи-оқи, сөйлей-сөйлей, қарай-қарай т.б.

Көсемшенің қосарланып айтылуы әрі форма тудырушы, әрі сөз тудырушылық қызметте жұмсалатындығы байқалады. Екі етістік көсемше формасында қосарланып айтылса, үстеуге айналған қос түбір болады: оқып-бұғып, бара-тұра, өліп-талып т.б. Ал бір етістік көсемше түрінде қайталанып айтылса, ол етістіктің дүркіндік мағынасын білдіретін грамматикалық категория болып саналады: жаза-жаза, айта-айт, оқи-оқи, ұрсып-ұрсып т.б.

Өткен шақ көсемше келер шақ формасына пысықтауыш және бірыңғай баяндауыш қызметінде болымсыз мағынада жұмсалғанда айналып кетеді. Аружан сабаққа кешігіп келді деген сөйлемдегі кешігіп сөзін болымсыз формаға айналдырсақ, кешікпей болып, келер шақ көсемше формасына ауысады (Аружан жиналысқа кешікпей келді).

Өткен шақ көсемше еді көмекші етістігімен тіркесіп келгенде және жіктелген түрінде болымсыздық –ма/-ме қосымшасын қабылдайды.Көктемде жасыл желек, көк шешек атқан сасыр әлі сарғаймапты (М.Әуезов).

**3.Мақсатты көсемше.** -ғалы/-гелі, -қалы/-келіжұрнақтары мақсатты көсемше етістік негіздеріне жалғану арқылы жасалады да, екінші бір етістіктің жетегінде, соған бағынышты қолданылады: айтқалы, оқығалы, барғалы, жазғалы, тұрғалы, көрмегелі, т.б. Мақсатты көсемше негізгі қимылдың мақсатын, мезгілін білдіретін қосымша қимылды көрсететін етістіктің формасы [5, 95].

Пысықтауыш қызметінде мақсатты көсемше негізгі қимылдың мақсатын бідіреді: Жағдайыңызды сұрағалы келдік. Түлектер сынақ тапсырғалы келіпті.

Мезгіл бағыныңқы сөйлемнің баяндауышы қызметінде де мақсатты көсемше жұмсалады: Баласы әскерден келгелі, Дастан екі қой сойды.

Қалып етістіктерімен (отыр, тұр, жатыр, жүр) тіркесінде дербестік қасиетін жойып, күрделі етістікке айналады да, қимылдың басталар алдындағы кезін білдіреді де, күрделі етістік өткен шақ, келер шақ, осы шақ және рай формаларымен өзгереді. Мысалы: айтқалы отыр, айтқалы отырса, жазғалы тұр,жазғалы тұрған, кеткелі отыр, кеткелі жүрген, кеткелі жүр.

Жалпы мақсатты көсемше екі түрлі қызметте жұмсалады. Пысықтауыш және бағыныңқы сөйлемнің баяндауышы болып жұмсалады: Базаралы елге келгелі, бір айдай уақыт болды (М.Әуезов).

Мақсатты көсемшенің екінші қызметі - отыр, тұр, жатыр, жүр көмекші етістіктерімен тіркесіп, күрделі етістік формасын жасайды. Атам ауылға қайт**2 Ы.МАМАНОВ - ӘДІСКЕР**

**2.1 Ы.Мамановтың ғылыми – әдістемелік еңбектері**

Д.Н.Ушаковтың сөзінше: «Метод – бір нәрсені теориялық зерттеудің немесе соны практика жүзінде іске асырудың жолы, тәсілі» -деген тұрғыда анықтама берген. Ыбырайым Маманов қазақ тілінің оқыту әдістемесінің дамуына үлес қосқан ғалымдардың бірі.Әдіскердің қазақ тілін оқытуда теориялық зерттеулер негізгінде жазылған ғылыми-әдістемелік еңбектерінің қатарына «Қазақ тілін оқыту методикасы» (1965), «Қазақ тілі» (оқулық, 1949), «Қазіргі қазақ тілі.Етістік» (1966) және т.б. жатады.

Ы.Маманов: «Жалпы айтқанда қазақ тілі методикасының өзіндік тарихы бар. Бұл методиканы тәртіпке келтіруде талай ғалымдар зерттеп еңбек сіңірді. Көптеген тәжірибелердің, зерттеулердің нәтижесінде қазақ тілін оқыту методикасы жасалды.

Қазақ тілін оқыту методикасына арналған мақалалар көп. Бірақ ол осы күнге дейін тәртіпке келтіріліп, жинақталып берілмей жүр» [2,20].

1957 жылдары тіл біліміміздегі қазақ тілін оқыту методикасының зерттелуі ерекше табысты, үлесі мол болған. Бұл жылы Қазақстан Орталық партия комитетінің басшылығымен қазақ тілі мен әдебиетін оқыту мәселелерін жақсартуға арналған республикалық кеңес өткізілген. Сонымен қатар, Ә.Шәріпов «Қазақ мектептерінде қазақ тілі мен әдебиетін оқыту жайы және оны КПСС ХХ сьезінің қарарлары негізінде жақсарту шаралары туралы», 1957 жыл; А.Ысқақов «Мектепте ана тілі мен әдебиетті оқыту жөніндегі ғылыми-зерттеу жұмысының жайы мен міндеттері туралы», 1957 жыл; Р.Әміров «Бастауыш класс оқушыларының тілін дамыту үшін істелетін жұмыстар», 1957 жыл және т.б. ғылыми еңбектер жарыққа шыққан.

Сондай еңбектердің бірі «Қазақ тілін оқыту әдістемесі» деп аталатынЫ.Мамановтың Д.Әлімжановпен бірігіп жазған оқулығы орта мектеп мұғалімдері мен жоғарғы оқу орындарының филология факультеттеріне арналып, 1965 жылы жарық көрген. Еңбек «Орта мектепте қазақ тілін оқытудың жалпы мәселелері», «Қазақ тілінен білім берудің методтары мен оқу жұмыстарын жүргізудің жолдары», «Грамматиканы оқыту методикасы» деп аталатын үш тараудан тұрады. Бірінші тарауда қазақ тілін мектепте оқытудың негізгі міндеттері мен мақсаттары, басқа пәндермен байланысын көрсетіп, қазақ тілін орта мектепте оқытудың негізгі принциптері айтылады.

Мектептерде қазақ тілін оқытудың негізгі міндеті – қазақ тілі ғылымының мазмұны мен жүйесін, сөздік қоры мен грамматикалық құрылысын, сөйлеу тілінің байлығы мен әдеби тіл нормасын үйрету, сауатты сұлу жазу шеберлігіне төселдіру, мәдениетті сөйлеу үлгісін қалыптастыру, дұрыс оқу, оқығанын ұғып, айтып беруге жаттықтыру: оқушылардың тілін стилистикалық жақтан жетілдіру: оқушылардың өздерін іздендіре отырып, ғылыми, саяси және көркем шығармаларды өздігінен оқып үйренуге дағдыландыру [2,4].

«Қазақ тілін оқыту методикасы» еңбегінің ерекше атап өтетін ерекшелігі қазақ тілін мектепте оқыту барысында қолданылатын түрлі әдіс-тәсілдердің барлығы дерлік қамтылған. Қазақ тілінен білім беру методтары мұғалімнің оқу жұмысын жүргізу үстінде (ондағы сабақтың түрі мен өтілетін тақырыптың мазмқнына қарай, оқушылардың икемділігі мен белсендлігіне қарай және пәнге байланысты жүргізілетін тәрбиелік жұмыстардың мақсаты мен оқушылардың логикалық ойын дамыту тәсілдеріне қарай) немесе оқушылардың өздігінен ізденіп орындайтын практикалық жұмыстары мен олардың мақсатына сәйкес түрленіп, сараланып қолданылып отыратындығын айтқан. Сонымен қатар, мұндай жағдайда методтың тиімді түрлерін іріктеп пайдалануға мұғалім басшылық ететіндігі баяндалған.Қазақ тілін оқытуда қолданылатын методтар бір түрлі емес, әр түрлі және оның әрқайсысы практикада алуан түрлі әдіс, тәсіілдер арқылы жүзеге асады. Мысалы: қазақ тіліндегі материалдарды талдау-жинақтау жолымен үйрету бір метод болса , оның тәсілдеріне: талдау үлгілерін мұғалімнің өзін көрсетуі, оны оқушылардың өзіне оқытып бастауы, талдаудағы қатесін өзіне айтқызуы, жіберген қатесін түзеу үстінде ережесін айтқызуы, біреуінің жіберген қатесін екіншісіне түзеттіруі, жіберген қатені болдырмау үшін сол сияқты бірнеше мысалдарды өздеріне тапқызып талдатуы немесе сол талдау-жинақтау әдісін қолданып тұрып, оны басқа әдістермен ұштастырып кету (әңгімелесу, бақылау т.б.) амалдарын жатқызуға болатындығын ерекше талдап көрсеткен.

Сондай әдіс-тәсілдердің бірі - анализ – синтез методы өмірдегі шындық пен ғылым заңдарын әр жақты талдап түсіндіретін және оны жинақтап білудің жолдарын үйрететін метод.

Салыстыру методы – тіл пәнін оқытуда көбірек қолданылатын және тілдік материалдарды оқушылардың дәл ұғуға толық мүмкіншілік туғызатын өнімді методтардың бірі.

Индукция – дедукциялық метод - ойлаудың тәсілі, оқушылардың өзін ойландыра отырып, жеке белгілерден немесе жеке пікірлерден жалпылау ой қорытындысын шығарудың амалы.

Әңгімелесу методы – үйретілген материалдарды мұғалім өзі ғана айтып түсіндірмей, сұрау – жауап тәсілдері арқылы әңгімелесе отырып, оқушылардың өздерін іздендіретін, сол арқылы оларды білім алуға баулитын методтың түріжәне т.б әдіс-тәсілдерді атап өтеді [2,87].

«Орыс мектептері үшін «Қазақ тілін» оқулығына методикалық нұсқау» (1983) бұл еңбекте орыс сыныптарында қазақ тілін үйретуде материалдардың берілу тәртібі және оларды үйрету әдістері туралы жалпы мәлімет беріледі. Орыс сыныптарына қазақ тілін оқыту әдістері қазақ мектептеріндегідей емес екендігі туралы да айтылады.

Оларда қазақ тілі сабағы қазақ мектептеріндегідей фонетика, морфология,синтаксис деп әр салаға бөлініп, жеке-жеке үйретілмейді. Мұнда бірінші сабақтан бастап, қазақ тілі сөйлем түрінде үйретіледі. Алғашқы кезде үйретілетін сөйлемдер екі, үш, кейде төрт сөзден құралған хабарлы, сұраулы, бұйрық мәнді сөйлемдер болады. Сөйлемде көбірек пайдаланылатын сөздер (сөйлем мүшелері) көбірек қолданылатын атау тұлғалы есім сөздер, төрт қалып етістіктері (отыр, тұр, жатыр, жүр) және бірнеше актив қолданылатын етістіктер болуға тиіс. Грамматикадан жатыс, барыс, көмектес септіктері және есім сөздер мен төрт қалып етістіктерінің жіктелген түрлері практикалық жолмен ұдайы қайталанып отырады. Үйретілетін сөздер оқушылардың күнделікті өмірінде көбірек қолданылатын болуға тиіс. Қазақ тілін оқытуда ең негізгі құрал – қазақ тілі оқулығы. Оқулықта берілген жаттығулар мен тапсырмалар материалдары – көркем әдебиеттен, газеттен, журналдан және басқа да кітаптардан екшеп алынған үзінділер [3,5].

Университет пен педагогтық институттардың филология факультеттеріне арналған оқу құралдарының бірі «Қазіргі қазақ тілі.Етістік» еңбегі 1966 жылы Алматы қаласы «Мектеп» баспасында жарық көрген. Бұл оқу құралы автордың бірнеше жыл бойы университетте оқыған лекцияларының негізінде жазылған. Оқулыққа енген материалдардың тарауларға бөлінуі, олардың орын тәртібі және тақырыптардың баяндалуы жөніндегі лингвистикалық әдебиетке сүйенумен қатар ана тілінің өзіндік грамматикалық қасиеттері, тілдік фактілері көбірек басшылыққа алынған. Қазірге дейін қолданылып жүрген қазақ тілі оқулықтары мен бұл оқу құралының арасында біраз қайшылықтар айтылған. Дегенмен, бұл еңбекте Ы.Маманов оқу бағдарламасын басшылыққа ала отырып, көбіне өз тәжірибесіне сүйенеді.

Репрессияға ұшыраған Қазақстан зиялыларының мұрасын зерттейтін «Арыс» қоры - Алматы қаласы, «Арыс» баспасынан, 2007 жылы Ыбырайым Мамановтың еңбектері негізінде «Қазақ тіл білімінің мәселелері» атты жинағын жарыққа шығарады. Бұл ғылыми басылымда Нұргелді Уәлиұлының «Көрнекті ғалым Ы.Е.Мамановтың ғылыми концепциялары туралы» атты мақаласы алғы сөз орнына алынады. Сонымен қатар, еңбек: «Қазіргі қазақ тілі (етістік)», «Қазіргі қазақ тілі (лекциялардың текстері)», «Вспомогательные глаголы в казахском языке», «Қазақ тілі», «Тіл мәдениеті», «Ғылыми мақалалар – Научные статьи» бөлімдерінен құралған.

Ыбырайым Мамановтың ғылыми әдістемелік еңбектерге сыншылық қырын «Қазіргі тіл білімінің мәселелері» атты жинаққа енген «Оқулық сапалы болсын» мақаласынан аңғарамыз. Себебі, мақалада қазақ тілі оқулықтарының негізгі мақсатын айта кетіп, А.Ысқақовтың 1974 жылы жарыққа шыққан «Қазіргі қазақ тілі»(Морфология) кітабын сынға алады.

«Кітап оқулықтан монографияға ұқсайды. Олай дейтініміз: монографиялық еңбектерде дәлелденіп, толық анықталмаған субьективтік пікірлер жиі ұшырасады. Ал оқулық ресми түрде бекітілген программаға сәйкес құрастырылады. А.Ысқақаовтың оқулығы программадан тыс, еркін түрде жазылған. Сонда да грамматикалық тақырыптарға берілген анықтамалары мен ережелері материалға сәйкес келе бермеген. Автордың қосымшалар, грамматикалық форма мен категориялар жөнінде анықтамалары да әзірше қалыптаспаған.

Оның үстіне өткен шақтың жасалуы жиырма түрге жіктелген. Оқулық үшін мұндай авторлық еркіндіктер өзін онша ақтай бермесе керек.

Келесі кітап – «Қазақ тілі» (Жоғарғы оқу орындарының даярлық бөлімдеріне арналған).Авторы Ш.Бектұров, «Мектеп» баспасы, 1979 ж.

Оқулықтың, әсіресе, морфология тарауының білімдік сапасы төмен. Мұндағы берілген түсініктер жұмбақ тәрізді. Автордың бір жұрнақ жалғану арқылы жасалған туынды түбірді сөз деп танығысы келмейтіндігі таңдандырады. 35-бетте жұрнақты сөз тудырушы және сөз түрлендіруші деп екіге бөліп, сөз тудырушыға – сушы, сусын, суат; сөз түрлендірушіге – сула, сусы, суса сөздерінің құрамындағы жұрнақтарды жатқызған.Автордың түсінуі бойынша, жұрнақ зат есімнен зат есім тудырса- сөз тудырушы, ал зат есімнен етістік тудырса – сөз түрлендіруші болатын сияқты» [1,476].

Үшінші кітап – «Педучилище оқушыларына арналған қазіргі қазақ тілі оқулығы». Авторы Ғ.Әбуханов, «Мектеп» баспасы, 1982 ж.

«Грамматикалық тақырыптар жөнінде берілген анықтамаларына түсіну қиын. Біраз үзінділер оқып көрейік. 72-бетте: «Сөздік құрамдағы жеке сөздер грамматиканың қарамағына енгенде мағыналы түрге еніп, сөйлем құрай алады» деп жазылған. Қазақ тілінде инженер, жігіт, зор сөздері толық мағыналы дербес сөздер. Бұлар осы күйінде сөйлем құрай алады ғой.

Тағы оқыңыз: « Ілік септеулік жалғау қосымшасы сөзге жалғанып, ашық түрде қолдануы да, сөзге жалғанбай, жасырын түрде қолданылуы да мүмкін».

Сөйлемнің өзі түсініксіз. Жалғаудың өзі қосымшаның бір түрі, жалғаудың қосымшасы деп айту өте орынсыз» [1,477].

Ғалым бұл мақаласында студенттер мен оқушыларға арналған қазақ тілі мен оқулықтың сапасы жөнінде айта кетіп, келешекте тіл білімінің әлі де ақсаңдақ тұстарына айрықша көңіл бөлу керектігін ұсынады.

**2.2 Мектепте етістікті оқыту**

Етістік тарауы бағдарлама бойынша морфологияның 5-6 сыныптарда өтіледі.Сөз таптарының ішінде етістік көлемі жағынан, материал жағынан үлкен де қиын тарау болып саналады. Етістікті жақсы білмейінше, оқушылар 6-7 сыныпта өтілетін жай сөйлем мен құрмалас сөйлем синтаксисін жақсы меңгере алмайды. Көптеген орфографиялық ережелер де осы етістікпен байланысты.

5 сынып оқушылары бастауыш мектепте етістік туралы жалпы түсінік алады, сондықтан етістікті өткенде, бірінші сабақты етістіктің анықтамасын оқудан бастайды. Оқыған анықтаманы сынып болып талқылап, соның төңірегінде әңгіме жүргізіледі. Соның нәтижесінде кері байланыс жасалып, етістікке тән басты белгілері бөлек – бөлек үйретіледі:

1. Етістік дегеніміз заттың қимылын білдіретін сөз.
2. Етістік дегеніміз заттың ісін білдіретін сөз.
3. Етістік дегеніміз не істеді? Не істейді? Не істемек? Не қылды?не қылады? деген сұрауларға жауап беретін сөздер.
4. Етістік дегеніміз шақ, рай формаларымен өзгеретін сөздер.

Кері байланыс жасап болғаннан кейін арнайы мәтін беріп, оқушыларға соның ішінен алдымен етістіктерді, сонан соң басқа сөз таптарын тапқызады.

М ә т і н ү л г і с і

Жомарттың жоспарын Жанат сегіз күн ұстады. Әр бір нүктесіне дейін сынап қарады. Көзіне тамаша суреттер елестеді. Жанат бұған тек завучтың көзімен қараған жоқ. Ол қоғамның даму заңын жақсы біледі. Колхоздағы бірнеше үйірмелерді басқарып жүр. Жанат бұл күнде балалар тәрбиешісі ғана емес, көпшілік жұмысы арқылы үлкендерге де ұстаз сияқты болып кеткен. Жомарттың жоспары оған аса ұнады. (Ғ.Мұстафин)

Оқушылар мәтіннің ішіндегі етістіктерді ауызша жоғарыда берілген анықтамаларға сәйкес бөліп көрсетеді және оларды басқа сөз таптарымен салыстырып, қандай айырмашылықтары бар екендігін айтады.

Ұстады, қарады сөздері не істеді? Деген сұрауға жауап береді, заттың (Жанаттың) ісін, қимылын білдіреді, өткен шақта тұр. Демек, бұл сөздер – етістік.

Осы тәртіппен басқа етістіктерді де талдайды. Сонан соң бірінші сөйлемдегі сөздерді түгел сөз табына талдайды: Жомарттың (зат есім) жоспарын (зат есім) Жанат (зат есім) сегіз (сан есім) күн (зат есім) ұстады (етістік). Ұстады сөзін басқа сөздермен салыстырып, оның ерекшеліктері көрсетіледі ( сұрауы, мағынасы, формасы т.б.) (Қараңыз: 2-кесте) .

Оқушыларға көрнекті болуы үшін, сөйлемдегі әрбір сөз табын мынадай схемаға бөліп талдаған да пайдалы: Біздің қара лашық үйге екі аңшы жігіт келді. Олар босағада монтиып отырған мені көрді.

Оқушылар түсінбейтін сөзді мұғалім кері байланыс жасап, түсіндіріп отырады.

Оқушылар етістік туралы түсінік алған соң, етістіктің түбірін айыртып үйреті керек. Ол үшін мұғалім бірнеше етістікті тақтаға жазады да, етістіктің бірнеше қосымшаларын жалғап көрсетеді.

|  |  |  |  |  |
| --- | --- | --- | --- | --- |
| Зат есім | Сын есім | Сан есім | Есімдік | Етістік |
| үйгеаңшыжігітлашықбосағада | қара | екі | біздіңолармені | келдімонтиыпотырғанкөрді |

*2-кесте*

Осы сөздерді келтіріп, бірнеше сөйлем жазады да, ондағы етістіктердің түбірін табады. Мұнда олар төмендегі үлгілерді пайдаланады.

 ма ма ма

 оқы ды ал ды ойна ды

 ға ға ған

 са са са

Етістіктің болымсыз түрі. Оқушылар етістіктің түбірін біраз айырып үйренгеннен кейін, мұғалім тақтаға мынадай бірнеше сөйлем жазады: Бүгін сабаққа үш бала келмеді – Дәулет келмеді, Айша келмеді, Мұқаш келмеді.

Оқушылар сөйлемдегі сөздерді сөз табына бөліп, талдайды, етістіктердің астын сызады. Мұғалім келмеді деген етістіктің құрамындағы болымсыздық қосымшаны сызып не өшіріп, сөйлемді басынан қайта оқытады. Сонда, Бүгін сабаққа үш бала келді – Дәулет келді, Айша келді, Мұқаш келді – болып шығады.

Екі сөйлемді салыстырып, келмеді етістіктің болымсыз түрі, келді болымды түрі екендігін, -ме болымсыз етістік жасайтын жұрнақ екендігін түсіндіреді.

Бұдан соң мұғалім тақтаға Айдос киноға барды. Нұрқан хат жазды. Самат машина жүргізді. Алма есік ашты. Жұман ағаш екті деген бірнеше сөйлемдер жазып, мұндағы етістіктерді оқушылар болымсыз түрге айналдырады. Сөйтіп, оқушылар етістіктің болымсыз жұрнағының түрлерімен ( -ма, -ме,-ба, -бе, -па, -пе) танысады.

Мұнымен байланысты дыбыс үндестігі, буын үндестігі туралы ережелер қайталанады.

Сабақты етістік пен салт етістік. Қазақ тіліндегі етістіктерді толық меңгерту үшін, оқушыларға салт етістік пен сабақты етістіктерді айыру өте қажет. Салт етістік пен сабақты етістікті үйретудің алдында табыс септігі, оның сөйлемдегі қызметі қайталанады.

Тақтаға Оспан газет оқыды. Сәуле мақала жазды деген сөйлемдер жазып, мұндағы газет, мақала сөздері табыс септігі, сөйлемнің тура толықтауыш мүшесі екендігін оқушылар айтады.

Мұғалім: Оспан не (нені) оқыды? Сәуле не (нені) жазды? Деген сұраулар арқылы оқыды, жазды етістіктері газет, мақала сөздерін, яғни табыс септігіндегі тура толықтауышты, меңгеретіндігін түсіндіреді. Осымен байланысты меңгеру деген термин және оның мағынасы үйретіледі.

Осыларды қорыта келіп, сабақты етістіктің анықтамасын оқулықтан оқып береді немесе оқушылармен кері байланыс жасайды.

Оқушылар сабақты етістікті түсінген соң, мұғалім тақтаға Жылқы кісінеді. Жарас үйіне кетті. Қалам столда жатыр деген сияқты бірнеше сөйлем жазып, осы сөйлемдегі табыс септігін қосып жазыңдар деп тапсырады. Оқушылар табыс септігін қосуға болмайтындығын айтады.

Мұғалім: -Демек, кісінеді, кетті, жатыр етістіктері табыс жалғауын керек етпейді екен. Осылар сияқты табыс жалғаулы сөзді тілемейтін етістіктер салт етістік деп аталады деп қорытындылайды.

Етістер. Етісті үйреткенде, тақтаға мысалдар жазып, көрнекті әдіспен сол етістің мазмұны, жасалу жолы түсіндіріледі де, соңынан қорыту ретінде анықтамасы үйретіледі. Өздік етісті өткенде, тақтаға Асыл тақтаны сүртті. Асыл сүртті. Күләш кір жуды. Күләш жуынды деген сөйлемдер жазып, оқушыларға сөз табы мен сөйлем мүшесіне талданады. Сұрау-жауап арқылы сүртті, сүртінді, жуды, жуынды етістіктерінің мағыналары түсіндіріледі. Бұлардың арасында мағыналық айырма туғызып тұрған –ін, -ын жұрнағы екендігі түсіндіріледі.

Оқушыларды шатастырмас үшін формасы жағынан өздік етіс болмайтын бекіну, жылану, сұғыну сияқты етістіктерді, әсіресе алғашқы сабақтарда, мысалға келтірмеген жөн.

Сондықтан оқушылардың түсінігіне мағынасы анық Бала жуынды. Айша таранды. Омар сүртінді сияқты сөйлемдерді алып, Бала кімді жуды? Айша кімді тарады? Омар кімді сүртті? Деп сұрау қояды. Оқушыларға қимыл иелерінің ісі өздеріне бағытталғанын түсіну қиын емес.

Сұрау-жауап арқылы өздік етістің мағынасы оқушыларға әбден түсінікті болған соң, мұғалім өздік етістіктерінің сабақты етістіктерден жасалатындығын түсіндіреді.

Қорыту ретінде анықтамасын оқушыларға айтқызады.

1.Өздік етіс – қимыл иесінің ісі, әрекеті өзіне бағытталғанын көрсететін етістіктің түрі.

2.Өздік етіс – сабақты етістіктерге –ын, -ін, -н жұрнағы жалғану арқылы жасалады.

Өзгелік етістікті өткенде де, анықтамасына тілдік материал сәйкес болуы керек. Кейбір етістіктер өзгелік етіс формасында болғанымен, мағынасы оған тура келмейді. Мысалы, Жұмысшы вагоннан жүк түсірді. Нұрила шам өшірді. Мұқаш қарындашын жоғалтты деген сөйлемдердегі түсірді, өшірді, жоғалтты етістіктері істің басқа біреу арқылы істелгенін көрсетіп тұрған жоқ, мұнда іс істеуші – қимыл иесінің өзі.

Сондықтан өзгелік етісті алғашқы рет оқытқанда, бекіту жұмысына алған мысалдар сабақты етістік болғаны жөн. Сонда мысалдарды салыстыру арқылы өзгелік етістің мағынасын оқушылар саналы түрде түсінетін болады. Асан жолдасын шақырды (шақырушы – Асанның өзі), Асан жолдасын шақыртты (шақырушы басқа біреу).

Ырықсыз етісті өткенде де, мағынасын және жасалу жолын (жұрнағын) оқушылар әбден меңгерген соң, қорыту ретінде кері байланыс жасап, анықтамасын айттырған дұрыс.

1.Ырықсыз етіс – істің орындалуын білдіретін етістіктің түрі (жуылды).

2.Ырықсыз етіс сөйлемде бастауыш болады да, істің иесі, яғни орындаушы, айтылмайды (кір жуылды).

3. Ырықсыз етіс етістіктің түбіріне -ыл, -іл, -л жұрнағы жалғану арқылы жасалады. Жу-ыл, қайнат-ыл, қала-н, суар-ыл, сүрт-іл т.б.

4.Түбір етістіктің соңғы буынында л дыбысы келсе, оған ырықсыз етістіктің жұрнағы –ын, -ін, -н болып жалғанады. Сөз сөйленді. Кітап алынды т.б.

Кейбір етістіктердің өздік не ырықсыз етіс екендігі тек контексте ғана анықталады. Оспан тазаланды (өздік етіс). Қора тазаланды (ырықсыз етіс).

 Көсемше және есімше формалары етістіктің шақ формаларына негіз болады. Сондықтан дайындық ретінде бұл формалардың баяндауыш қызметінде шақтық мағыналарына оқушылардың назарын көбірек аудару керек.

Етістіктің шақтары. Етістіктің шақтары туралы түсініктерді бастауыш сыныптарда алады. Кейін 5 сыныпта да жаттығу жұмыстарын орндау үстінде оқушылар шақ формаларымен танысып отырады. Оның үстіне көсемше, есімше формалары жіктеліп, баяндауыш қызметінде шақтық мағына білдіретіндігі оқушыларға таныс. Сондықтан етістіктің шақтарын меңгеру оқушыларға аса қиынға түспейді.

Бірінші сабақта алдымен етістіктің шақтары атты грамматикалық термин мезгіл, уақыт деген ұғымнан басқа, күз, жаз, кеше, бүгін деген сөздердің ұғымын білдірмейтіндігін, етістіктің шағы сөйлеу кезеңімен өлшенетіндігін аса шеберлікпен түсіндіру керек.

Отыр, тұр, жатыр, жүр етістіктерінің өзгешеліктері түсіндіріледі.

Бұл төрт етістіктің басқа етістіктерден мынадай басты айырмашылықтары бар:

1.Отыр, тұр, жатыр, жүр етістіктеріне І және ІІ жақ жіктік жалғаулары, есім сөздер сияқты тікелей жалғанады.

Мысалдары көрсетіледі:

Мен оқушымын. Сіз оқушысыз.

Сен оқушысың. Ол – оқушысы.

Мен тұрмын, жүрмін, жатырмын, отырмын.

Сен тұрсың, жүрсің, жатырсың, отырсың.

Сіз тұрсыз, жүрсіз, жатырсыз, отырсыз.

Ол тұр, жүр, жатыр, отыр.

Басқа етістіктерге жіктік жалғауы тікелей жалғанбайтынын айтып, мысалдар келтіреді, оқушылардың өздеріне айтқызып байқатады (мысалы, беремін, бересің деп айтылмайды деген сияқты).

2. Отыр, тұр, жатыр, жүр етістіктері түбір тұлғасында сен және ол есімдіктерімен бірдей тіркесіп айтылады. Сен отыр. Ол отыр. Сен тұр. Ол тұр. Сен жүр. Ол жүр. Сен жат. Ол жатыр. Ал басқа етістіктер тек екінші жақта сен есімдігімен ғана тіркеседі. Сен ал (Ол ал деп айтылмайды), Сен тоқта (Ол тоқта деп айтылмайды).

Мұғалім кері байланыс жасай отырып оқушыларға: -Міне, қазір біз сөйлесіп отырған уақытта, мен отырмын, - алдында отырған бір оқушыны нұсқап: - Ол отыр, - дейді де, бұл сөздерді тақтаға жазып қойып, бір оқушыға оқытады.Мен отырмын.Сен отырсың.Ол отыр.

-Бұл қай шақта тұр?

-Осы шақта тұр.

-Осы шақ екенін қайдан білдіңдер?

-Сөйлеп тұрған кезді білдіреді.

Сұрау – жауап арқылы осы шақ екенін оқушылар түсінеді.Сонан соң бір

оқушыға сұрақ қойып тақтаға шақырады. Сол оқушыдан мұғалім: -Сен не істеп тұрсың? – деп сұрайды. Білім алушы: - Сабақ айтып тұрмын, - дейді. Оқушы сол жауабын ақ параққа жазып, мұндағы айтып тұрмын етістігінің астын сызып, бұл нақ осы шақ формасы екендігін мұғалім екеуі қалған білім алушыларға түсіндіреді.

Осы ретпен оның ІІ, ІІІ жақта, ІІ жақтың сыпайы түрі (тұрсыз) қалай қолданылатындығын үйретеді.

Ауыспалы осы шақ сөйлеу кезінде болып жатқан істі, қимылды білдірмейтіндігін, ол жалпы осы шақтық мағына екендігін оқушыларға баса түсіндіру керек.

Мұғалім Адам сөйлейді. Құс ұшады. Жамал сахнада ән салады. Сен орысша жақсы сөйлейсің деген сөйлемдерді жазып, сұрау-жауап арқылы мұндағы сөйлейді, ұшады, ән салады, сөйлейсің етістіктері сөйлеу кезінде емес, жалпы осы шақта болатын істі білдіретіндігін түсіндіреді.

Ауыспалы осы шақ формасының жасалуы туралы айтқанда, ауыспалы осы шақ көсемшеге жіктік жалғаулары жалғану арқылы жасалатындығына оқушылардың назарын аудару керек. Яғни оқушылар ауыспалы көсемше жіктелгенде, ауыспалы осы шақ формасы пайда болатындығын, мұндағы –а, -е, -й жұрнақтары ауыспалы осы шақтың грамматикалық көрсеткіші екендігін саналы түрде түсінетін болады.

Сонымен, ауыспалы осы шақ ІІІ жақ жіктік жалғауы (-ды,-ді) жалғанатындығы, ал біз бұрын жіктік жалғауының І, ІІ жақтық түрін ғана (мын, сың) білетіндігімізді айту керек.Бұған мысалдар келтіріп, салыстырып көрсету қажет.

Отырмын барамын

Отырсың барасың

Отырсыз барасыз

Отыр барады

Үйге тапсырма ретінде осы тақырыпқа байланысты бір жаттығуды орындап келуге тапсырма беріледі.

Ауыспалы осы шақ формасы контекстке байланысты кейде келер шақ мағынасында да айтылады. Мен ертең киноға барамын. Сен қазір үйге қайтасың. Мақаш бүгін колхозға кетеді. Мұнда келер шақ формасында айтылып тұр.

Келер шақ формаларын өткенде де, бұлар болжалды келер шақ есімше мен мақсатты келер шақ есімшенің жіктелуінен пайда болатындығын, мұнда –ар, -ер, -р және –мақ, -мек,- бақ, -бек, -пақ, -пек жұрнақтары келер шақтың грамматикалық форманты (көрсеткіші) екендігі үйретіледі.

Болжалды келер шақ және мақсатты келер шақ формаларының болымсыз түрінің жасалуы басқа формалардан өзгеше екендігіне оқушылардың назары аударылады. Барармын – бармаспын, барарсың – бармассың, барар – бармас, бармақ емеспін, келмекші емессің – келмекші емес.

Өткен шақ формаларын өткенде, алдымен жедел өткен шақ формасы үйретіледі. Өйткені мұның өткен шақтың мағынасы, басқа өткен шақ формаларымен салыстырғанда, анық және тілімізде көбірек қолданылады.

Өткен шақтың қалған формалары алдағы өткен келер шақ формалары сияқты есімше мен көсемшенің жіктелуінен пайда болады, яғни қазақ тілінде шаө формаларының негізі – есімше мен көсемше формалары. Тек жедел өткен шақ формасы мен нақ осы шақ формалары ғана есімше мен көсемше ден жасалмайтындығын оқушылар саналы түрде терең түсінуі керек.

Өткен шақ формаларының бір-бірінен мағыналық ерекшелігі олардың әр түрлі мезгілді білдіруінде емес, бұлардың әрқайсысының өзіне тән семантикалық мағынасы бар. Тұрар кеше Москвадан келді немесе Тұрар кеше Москвадан келіпті дегенде бұлардың арасында мезгілдік айырма жоқ, екеуі де кеше болған істі білдіріп тұр. Ал келді дегенде сөйлеуші өзі көрмей, басқа біреудің айтқанынан естіген. Ауыспалы өткен шақ бір істің бірнеше рет қайталанып, үйреншікті, дағдылы болғандығын білдіреді.

Міне, әрқайсысының осындай мағыналық өзгешеліктерін оқушылар саналы түрде меңгеруі қажет.

Ол үшін мұғалім оқушыларымен сұрау-жауап арқылы әңгіме жүргізіп, не әдебиет кітабынан үзінділер оқып, өткен шақ формаларының қандай мағына білдіретіндігін байқайды.

Оқушылардың арасында ауыспалы осы шақ (барады) пен жедел өткен шақ (барды) формаларын шатастырушылық жиі кездеседі.Осы екі форманы айырту үшін арнайы жаттығу жұмысы жүргізіледі.

Өткен шақтың осы жоғарыда көрсетілген формаларынан басқа күрделі түрін, оның жасалу амалын айырым, тақырып етіп өту керек.

Қазақ тілі грамматикасында күрделі өткен шақ формаларының мәні, алатын орны зор. Сондықтан бұған оқушылардың назарын аударып, тереңірек оқыту керек.

Күрделі өткен шақ формалары е көмекші етістігінің мына формалармен тіркесуі арқылы жасалады:

1.Отыр, тұр, жатыр, жүр етістіктерімен тіркесуі арқылы. Отыр едім, жүр едім, тұр еді, оқып отыр едік, бара жатыр едіңдер, жазып жатыр еді т.б. Е көмекші етістігі тікелей тек осы төрт етістікпен ғана тіркеседі, басқа етістіктермен тікелей тіркеспейді (ал еді, жаз едім деп айтылмайды).

2.Өткен шақ көсемшемен тіркеседі. Оқып едім, оқып еді, оқып едіңіз, оқып еді.

3.Өткен шақ есімшемен тіркесіп, үрделі өткен шақ формасы жасалады. Айтқан едім, айтқан едің, айтқан едіңіз, айтқан еді т.б.

Күрделі өткен шақ формаларын үйретумен байланысты е көмекші етістігінің басқа етістіктерден ерекшелігі түсіндіреледі: е көмекші етістігі басқа көмекші етістіктерден мағынасы, қызметі жағынан да басқа, ол тек қана күрделі өткен шақ формаларын жасайды, ал басқа көмекші етістіктер етістіктің барлық формаларымен өзгереді және олардың дербес мағынасы болады, жеке тұрып сөйлемнің мүшесі бола алады. Күрделі өткен шақ формаларын өткенде, е көмекші етістігінің осындай ерекшеліктеріне назар аударылады.

Етістіктің шақтарын өтіп болған соң, қорыту мақсатымен арнайы бекіту сабағы өткізіледі. Бекіту сабағында әр түрлі жаттығу жұмыстары жүргізіледі. Жаттығу жұмыстарының бір түрі – етістіктің шақтарын схема бойынша бөліп жазу.

Ауыспалы осы шақ формасының сөйлемдегі шақтық мағынасын айырту үшін арнайы мәтін беріп, соның ішінен ауыспалы осы шақ формасындағы етістіктерді сөйлемімен осы шақ мағынасын бір бөлек, келер шақ мағынасын бір бөлек көшіртіп жаздырады (Қараңыз 3-кесте).

Немесе бір мәтін ішіндегі өткен шақ формаларын өзгертіп, келер шаққа я болмаса, керсінше, өзгертіп жазу үшін арнайы тарпсырмалар беруге болады. Жаттығу жұмысының бұл түрі жиі қолданылады. Әрине, мұндай тапсырма бергенде, мәтіндегі сөйлемдер қысқа-қысқа және түсінікті болуы керек. Шақ формаларын морфологиялық талдау жасау арқылы оның негізін, шақ және жақ көрсеткіш морфемаларын оқушыларға айыртып даңдыландыру қте пайдалы. Оқушылар, біріншіден шақ формаларының құрамын айыра алатын болса, екіншіден, қазақ тілінің грамматикалық құрылысын танитын болады. Мұндай талдауды схемамен жасауға да болады. Жаттығудың бұл түрі шақ формаларын талдау үшін қолайлы.

*3-кесте*

|  |  |  |
| --- | --- | --- |
| Осы шақ | Келер шақ | Өткен шақ |
| Нақ о/ш | Ауыспа-лы о/ш | Болж.к/ш | Мақсат.к/ш | Жедел ө/ш | Ауыспа-лы ө/ш | Бұрын-ғы ө/ш | Күрделі ө/ш |
|  |  |  |  |  |  |  |  |

Үлгі: Үлкеніміз Айша фабрикада істейді, одан кейінгі Самат – мұғалім, бала оқытады, кенже – мен, жұмыс істеймін, институтта бесінші курста оқып жүрмін [5,174].

*4-кесте*

|  |  |  |  |  |  |
| --- | --- | --- | --- | --- | --- |
| Ауыспалы осы шақ | Нақ осы шақ | Етістіктің негізі | БолымсыздықЖұрнақ | Шақ көрсеткіші | Жіктік жалғауІ ж ІІ ж. ІІІ ж.  |
| ІстейдіОқытадыІстемеймін | ---Оқып жүрмін | ІстеОқытІстеОқып жүр | ---ме | -й-а-й | - - -ді- - -ды-мін --мін - |

Етістіктің райлары.Етістіктің формаларын құрамына қарай бөліп талдағанда, етістіктің түбірін (негізін) түбір демей, бұйрық рай деп атау оқушылардың арасында жиі ұшырайды. Мысалы: киноға барамыз дегендегі барамыз етістігін оқушылардың көпшілі –мыз – жіктік жалғау, -а- көсемшенің жұрнағы, бар – бұйрық рай деп талдайды. Мұғалімдердің арасында да бұған мән бермеушілік кездеседі. Бұл- үлкен кемістік. Бірінші сабақтан бастап –ақ бұйрық рай мен етістіктің түбірін айыртып, өз атымен айтқызып дағдыландыру керек.

Екінші жақ бұйрық рай сөйлемде ғана белгілі болады. Үйрен де жирен. Алға ұмтыл. Бұл сөйлемдер – бұйрық рай.

Барайын, барайық, келейін, келейік формаларын бұйрық райдың І жағы ретінде үйреткен дұрыс. Өйткені мен барайын, сен бар, ол барсын – бұлар – бір форманың үш жағы.

Етістіктің райларын өткенде, оқушыларға түсінікті болу үшін, біркелкі етістіктерді әр түрлі рай формаларымен өзгертіп, оларды өз ара салыстырып үйреткен жөн.

Оқушыларға мынадай тапсырмалар беріледі:

Төмендегі етістіктерді барлық рай формаларына схемамен көрсетіңдер: жаз, түсір, сөйле, биле [5,175].

*5-кесте*

|  |  |
| --- | --- |
| Тұйық етістік | Райлар |
| Ашық рай | Бұйрық рай | Шартты рай | Қалау рай |
| жазу | І жазамынІІ жазасың жазасызІІІ жазады | І жазайынІІ жаз жазыңызІІІ жазсын | І жазсамІІ жазсаң жазсаңызІІІ жазса | І жазғым келедіІІ жазғың келеді жазғыңыз келедіІІІжазғысы келеді |

Етістіктерді сөйлемнен тыс жеке айтқанда, тұйық етістік түрінде айтқызып (жазғызып) дайындалдыру керек. Өйткені тұйық етістік формасы етістіктердің атауы ретінде қолданылады және сөздіктер тұйық етістік түрінде беріледі.

қалы жатыр.

**ҚОРЫТЫНДЫ**

Қазақ тіл білімінің маңдай алды тұлғаларының ұрпаққа мұра етіп қалдырған шығармашылық қолтаңбасын оқып-үйренумен қатар олардың өз кезегіндегі орны мен маңызын және бүгінгі ғылым тұрғысынан өзектілігін тұшыну – бүгінгі тіл жанашырлары үшін қасиетті борыш екенін баса айтқымыз келеді.

Ғылымда А.Байтұрсынов, Н.Сауранбаев, С.Аманжолов, Ғ.Мұсабаев, Қ.Жұбанов сынды ғалымдардың еңбектері тілімізде арнайы зерттеліп, өз бағасын алды. Біздің мақсатымызда Ыбырайым Мамановтың қазақ тіл біліміне ғылыми-теориялық та, практикалық та жағынан дамуына қосқан үлесін анықтауға септігін тигізу.

Ы.Мамановтың мұрасын өзге тұжырымдамалармен салыстыра отырып тексеру және өз тарапынан қандай теориялық тұжырым айтқанын, сол тұжырымдардың кейінгі ғалымдар еңбектерінде қаншалықты сабақтастық тапқанын саралау арқылы тіл білімінің кей ақсаңдақ тұстары анықталады.

Ы.Мамановтың алдыңғы ғалымдар еңбектерінен өзіндік пікірі, жаңашылдық жақтары бар:

Мамановтың концепциясы бойынша сөздің морфологиялық құрылымы лексикалық бүтін (сөз тудырушы қосымшалар) және грамматикалық бүтін болып бөлінді.

Сөздің морфологиялық құрылымын үш жікке бөлу орыс тіліндегі топтастырудың үлгісі. Бұл топтастыру жалғамалы тілдердің табиғатымен үйлесе бермейтіндігін айтады. Сонымен қатар грамматикалық сөз тудырушы, сөз түрлендіруші деп жүргендеріміздің барлығы дерлік сөз формасы деп қарастырады.

Ы.Е.Маманов грамматикалық форма тудырушы қосымшаларға қойылатын шарттардың бірқатарын көрсетіп өткен. Мысалға, жалғанған сөзінің лексикалық мағынасын өзгертпейді, грамматикалық формасын тудырады; сонымен қатар, әр грамматикалық форма белгілі грамматикалық мағына білдіреді; грамматикалық форма тудырушы қосымша бірнеше сөз табына не тұтас бір сөз табына, не бір сөз табының белгілі бір тобына талғаусыз түрде жалғанып, грамматикалық абстракция жасайды; грамматикалық форма тудырушы қосымша жалғану арқылы жасалған грамматикалық форма тілдің сөздік құрамына және екі тілдік сөздікке енбейді, олар тек сөйлемде ғана қолданылады; грамматикалық формалар белгілі бір сөз табына тән болады.

Сөйлемде грамматикалық формалармен түрленетін толық мағыналы атауыш сөздер (зат есім, сын есім, сан есім, етістік) тек қана екі түрде: не түбір сөз түрінде, не грамматикалық формада қолданылады. Былайша айтқанда, қазақ тіліндегі қосымша жалғанған сөздер не тілдің сөздік құрамына енетін туынды түбір сөз (лексикалық бүтін), не белгілі бір сөз табына тән грамматикалық форма болып қалыптасатынын атап көрсетті;

Қазақ тілінің тілдік жүйесіне әбден орнығып, тұрақталып қалған “етістіктің түбірі бұйрық райдың екінші жағы” деген етістік түбіріне байланысты беріліп жүрген дәстүрлі анықтаманың қате екендігін дәлелдеді; сөйлеу кезіндегі етістік түбірімен форма жағынан бірдей болып келетін бұйрық райдың екінші жағы етістіктің түбір тұлғасы емес, жіктелу үлгісінің бір көрінісі екендігін алғаш рет атап көрсетті;

Етістік сөйлемде тек түрленіп яки қандай да бір грамматикалық формада тұрып қана қолданысқа түседі. Сонымен қатар, ол жіктеліп қана жұмсалады. Етістіктің түбір тұлғасы қимылды, іс-әрекетті, процесті білдіреді және ол етістіктің жеке сөз табы ретіндегі жеке тұрғандағы семантикалық белгісі, ал бұйрық райдың 2-жағы сол етістіктің сөйлеу процесінде басқа сөздермен қарым-қатынасқа түсудің нәтижесінде пайда болатын, грамматикалық нөлдік форма арқылы көрінетін түрлену мағынасы; етістік қазіргі кезде түбір тұлғада жіктеліп барып қолданылады, тікелей жіктелмейді (қалып етістіктерін қоспағанда).

Ы.Маманов *-ыңқыра, -іңкіре* қосымшасын грамматикалық тұлға ретінде өзі жасалған бастапқы тұлғамен қатар өмір сүреді дейді. Етістік түбіріне жалғанатын *-ғыла, -гіле, -қыла, -кіле, -мала, -меле, -мсыра, -мсіре, -стыр, -стір* жұрнақтарын сөз тударушы жұрнақтарға жатқызады.

Ы.Маманов көмекші етістіктерді лексикалық мағынасы тұрғысында *мәнсіз көмекші етістіктер* және *мәнді көмекші етістіктер* дұрыс ажыратқан; өйткені, көмекші етістіктердің, яки күрделі және аналитикалық етістік құрамында келгендегі мағыналарын аша білген.

Созылыңқы сыпат көрсеткіштердің басты қасиеттерін анықтап береді; қимылдың даму сатысының алты фазасын көрсетеді: қимылдың жасауға дайындығы; қимылдың жасалуға бейімділігі; қимылдың басталуы; жасалу үстіндегі қимыл; аяқталу алдындағы қимыл; қимылдың аяқталуы.

Ы.Маманов амалдың өту сипатының алты фазасын (кезең, этап, саты) көрсеткенімен де, жоғарыда атап өткеніміздей, «іс-әрекеттің басталуы, ортасы, аяқталуы болады» деуі кейінгі зерттеушілер пікірлерімен үйлесіп жатады.

Етісті Ы.Маманов қазақ тіл білімінде грамматикалық категория ретінде қарастырған, сондықтан, етіс формаларын форма тудырушы қосымшалар қатарына қосады; өздік, ырықсыз, өзгелік етіс қазақ тіліндегі жұрнақтарының басты қызметі сабақты етістікті салт етістікке, сол секілді салт етістікті сабақты етістікке айналдыру деп көрсетеді. Сабақты етістіктен жасалған морфологияға да өздік және ырықсыз етіс тұлғасындағы салт етістіктің бойынан, синтаксиске де қатысты болып келетін екі жақты сипатын байқайды; сондай-ақ, ортақ етіс формасымен жасалған сөздерді қимыл есімі деп атайды; етіс қосымшаларының табиғатын танып, алғаш модификациялық қатарына жатқызады.

Ы.Маманов етістіктерді есім сөздерден айырудың басты бір тұлғалық ерекшелігі – оның болымсыздық формасы дей келе, етістіктің болымсыз түрінің (ма, -ба, - па; емес; жоқ) арасында әрқайсысының өзіне тән семантикалық ерекшелігі барын аңғара білген.

Етістіктің барлық формаларымен күрделі етістік деген жиынтығы түрленеді.Құрылысына қарай күрделі болғанымен, алдыңғы сыңары есім және еліктеуіш сөздер болып келіп, соңғы сыңары көмекші етістіктен тұратын сөздерді тіркесті түбір етістік (құранды етістік) деп атайды.

Ғалымдар арасында талас пікір туғызып жүрген мәселелердің бірі – қайталанып, сондай-ақ, қосарланып көсемше формаларының айтылуы. Ы.Маманов көсемшенің қосарланып айтылуы сөз тудырушылық және форма тудырушылық та қызметте жұмсалатындығын көрсеткен: екі етістік көсемше формасында қосарланып айтылса, есептеледі үстеуге айналған қос түбір болып: жүре-келе, бара-тұра, жата-жастана, өліп-талып, қатып-семіп бара-тұра, жата-жастана т.б. Көсемше түрінде ал бір етістік қайталанып айтылса, ол етістіктің дүркіндік мағына білдіретін грамматикалық категориясы болып саналады: айта-айта, келе-келе, жазып-жазып, жүріп-жүріп т.б

Ы.Маманов шақ формаларының мағыналық ерекшелігін қарастырып, оның түрлерін шартты түрде алынған терминдер екендігін және олардың арасындағы айырмашылық – әртүрлі мезгілдік мағына білдіруінде емес, әрқайсысына тән өзіндік семантика жағында екендігін дәлелдейді; әрбір шақ формаларының, алдымен шақтық мағынасы сөйлемде мезгіл үстеулерімен тіркескенде айқындала түседі деген пікірі, сондай-ақ, функционалды грамматиканың зерттеу бағытына сәйкес келеді.

Ыбырайым Маманов қазақ тіл білімінің қалыптасуына және оның қайшылықты тұстарын ажыратып беруге қатысты айтқан пікірлері, мақалалары мен қорытындылары да автордың өзіндік көзқарасы бар зерттеуші екендігін дәлелдейді.

Қорыта айтқанда, барлық ғылым атаулының түпкілікті мақсаты – ғылым үшін емес, адамзат игілігі үшін қызмет ету керегі екенін түсінгенімізде, тілтаным саласында еңбек еткен тіл жанашырларының ғылыми-теориялық мұраларын оқып, зерделеу бүгінгі заманның міндеті болмақ.

 Ы.Мамановтың мақалалары, құнды пікірлері мен мұралары қазақ тіл білімінің дамуына қосқан үлесі ғылыми-теориялық жағы мен практикалық мәні зор екендігін аңғарамыз.

**ПАЙДАЛАНЫЛҒАН ӘДЕБИЕТТЕР ТІЗІМІ**

1.Маманов Ы. Қазақ тіл білімінің мәселелері. Алматы, 2007.

2.Әлімжанов Д. Қазақ тілін оқыту методикасы. Алматы, 1965.

3.Маманов Ы. «Қазақ тілі оқулығына» методикалық нұсқау. Алматы, 1983.

4.Маманов Ы. Қазақ тіл білімінің мәселелері. Алматы, 2014.

5.Маманов И. «Қазіргі қазақ тілі.Етістік». Алматы, 1966.

6.Уәлиұлы Н. «Көрнекті ғалым Ы.Е.Мамановтың ғылыми концепциялары туралы». Алматы, 2007.

7. Салқынбай А. Лингвистикалық түсіндірме сөздік. Алматы, 1998.

8. «Қазіргі қазақ тілі». Алматы, 1964.

9. Оралбаева Н. Қазақ тілі. Алматы, 1993.

10.Кеңесбаев І., Ысқақов А. Қазақ тілі грамматикасы. Алматы, 1960.

11.Әбуханов Ғ. Қазақ тілі. Алматы, 1960.

12. Томанов М., Серғалиев М. Ұстаз жолы// Қазақстан мұғалімі, 1967.

13. Маманов Ы.Е. Түркі тілдерінде морфологияның зерттелуі. Алматы, 1974.

14.Маманов Ы.Е. Қазіргі қазақ тілі (лекциялардың текстері). Алматы, 1973.

15. Маманов И. Қазақ тілі. Алма-ата, 1949.

16. Маманов Ы.Е. Қазақ тілін оқыту методикасы. Алматы,1965.

17. Маманов И.Е., Дүйсекова Н.Ж. Қазақ тілі. Алматы, 1977

18. Маманов И.Е., Дүйсекова Н.Ж. Қазақ тілі. Учебник казахского языка для 7-8 классов русской школы.Изд. 7-е.Алматы, 1979.

19.Есенов Қ. Тұңғыш оқулық// Қазақстан мұғалімі.Алматы, 1963

20.Әуелбаев Ш., Қонысбеков Ғ. Қазақ тілін оқыту методикасы.Алма-ата,1965.

21.Әлімжанов Д., Маманов Ы. Мектепте ана тілін оқытудағы табыс- тарымыз//Қазақстан мектебі, 1967. №11,21- 27-бб.

22. Жұбанұлы Қ. Қазақ тілінің грамматикасы (1 бөлім). – Алматы, 1936.

23.Аханов К. Грамматика теориясының негіздері. Алматы, Мектеп, 1972.

24. Оралбаева Н. Күрделі сөздер. Тіл, әдебиет сериясы. 1999, № 2.

25. Оралбаева Н. Аналитические формы глагола в современном казахском языке.

26. Шәкенов Ж. Қазақ тіліндегі күрделі сөздер мен күрделі тұлғалар. Алматы, 1991.

27. Исаев С.М. Қазақ тілі. Оқу құралы. Алматы: «Өнер» баспасы, 2007.

28.Қазақ тіл білімін зерттеген ғалым дүниеден өтті. Адырна порталы, 2020.

**ҚОСЫМША ПАЙДАЛАНЫЛҒАН ӘДЕБЕИТТЕР**

1.Байтұрсынов А. Тіл тағылымы. –Алматы, 1992.

2.Жұбанов Қ. Қазақ тілі жөніндегі зерттеулер. –Алматы,1999.

3.Аманжолов С. Қазақ тілі теориясының негіздері. –Алматы, 2002.

4.Оралбаева Н. Қазіргі қазақ тілінің морфологиясы. –Алматы, 2007.

5.Ысқақов А. Қазіргі қазақ тілі. –Алматы, 1991.

6.Салқынбай А.Б. Қазіргі қазақ тілі. –Алматы: Қазақ университеті, 2008.

7.Шәріпжанова Ғ.Ғ.Қазақ тілі морфологиясы жөніндегі ілімдердің қалыптасуы мен дамуы (диссертация). Алматы, 2007

8. Салқынбай А.Б.Қазақ тілі:Сөздік құрам.Сөзжазам.Оқу құралы. Алматы, 2016.

9.Маманов Ы. Әркім өзінше тон пішкенде. –Қазақ әдебиеті. -1982.

10.Салқынбай А.Б. Ы.Маманов.–Кітапта: Салқынбай А., Көккөзева М. Қазақтың тілші–әдіскер тұлғалары.–Алматы, 2006.

**Ұзақ мерзімді сабақ жоспары**

|  |  |  |  |  |  |
| --- | --- | --- | --- | --- | --- |
| **7-бөлім:** **Спорт. Белгілі спорт жұлдыздары.****Морфология** | Етістік, оның мағыналық түрлері.Етіс түрлері | 6.1.2.1 -Әлеуметтік-мәдени, ресми-іскери тақырыптарға байланысты диалог, моно-логтердегі (нұсқаулық,өмірбаян) көтерілген мәселені талдау;6.1.3.1 - Тыңдалған мәтіннің мазмұнын түсіну, детальді ақпаратанықтау. | 6.2.1.1 -Мәтіннен негізгі және қосымша, детальді ақпаратты анықтау, түсіндіру;6.2.4.1 - Ауызекі және ресми стильдегі мәтіндердің тақырыбын, мазмұнын, тілдік ерекшелігін салыстыру. | 6.3.1.1 - Әртүрлі жанрдағы мәтіндерді жазу үшін құрылымын ескере отырып, қарапайым жоспар құру;6.3.2.1 -Жанрлық және стильдік ерекшелік-теріне сай құрылымын сақтай отырып, мінездеме, өмірбаян құрастырып жазу. | 6.4.4.2- Етістік-тің етіс түрлері мен салт- сабақты етістік-тердің тірке-сімдік мүмкін-дігін ауызша және жазбаша тілдесім бары-сында қолдану. |
| 11 | Олимпиа-да ойындары.Етістік.Етіс-тіктің жасалу жолдары  | 6.1.3.1. тыңдалған мәтіннің мазмұнын түсіну, детальді ақпаратты анықтау. 6.4.4.2 - Етістіктің етіс түрлері мен салт- сабақты етістіктердің тіркесімдік мүмкіндігін ауызша және жазбаша тілдесім барысында қолдану. | 1 |  |
| 12 | Олимпиада ойындары | 6.2.1.1 -мәтіннен негізгі және қосымша, детальді ақпаратты анықтау, түсіндіру; 6.3.1.1 - әртүрлі жанрдағы мәтіндерді жазу үшін құрылымын ескере отырып, қарапайым жоспар құру; | 1 |  |
| 13 | Күш атасы- Қажымұқан. Болымды,болымсыз етістіктер | 6.1.3.1 - тыңдалған мәтіннің мазмұнын түсіну, детальді ақпаратты анықтау. 6.4.4.2 - Етістіктің етіс түрлері мен салт- сабақты етістіктердің тіркесімдік мүмкіндігін ауызша және жазбаша тілдесім барысында қолдану. | 1 |  |
| 14 | Күш атасы- Қажымұқан. Сабақты және салт етістік. | 6.3.2.1 жанрлық және стильдік ерекшеліктеріне сай құрылымын сақтай отырып, мінездеме, өмірбаян құрастырып жазу. | 1 |  |
| 15 | Жиырма жыл күткен жеңіс.Етіс және оның түрлері | 6.2.4.1 - ауызекі және ресми стильдегі мәтіндердің тақырыбын, мазмұнын, тілдік ерекшелігін салыстыру. 6.4.4.2. Етістіктің етіс түрлері мен салт- сабақты етістіктердің тіркесімдік мүмкіндігін ауызша және жазбаша тілдесім барысында қолдану. | 1 |  |

**Қысқамерзімді сабақ жоспары**

|  |  |
| --- | --- |
| **Бөлім:** | **7-бөлім:Спорт. Белгілі спорт жұлдыздары.**Морфология. Етістік, оның мағыналық түрлері. Етіс. Түрлері |
| Педагогтің аты-жөні: | Айтмағамбет Аружан  |
| Күні: |  |
| Сыныбы: 6 | Қатысушылар саны: Қатыспағандар саны: |
| Сабақтың тақырыбы: | Олимпиада ойындары |
| Оқу бағдарламасына сәйкес оқу мақсаты | 6.1.3.1. Тыңдалған мәтіннің мазмұнын түсіну, детальді ақпаратты анықтау. 6.3.2.1. Жанрлық және стильдік ерекшеліктеріне сай құрылымын сақтай отырып, мінездеме, құттықтау, өмірбаян құрастырып жазу.  6.4.4.2. Етістіктің етіс түрлері мен салт- сабақты етістіктердің тіркесімдік мүмкіндігін ауызша және жазбаша тілдесім барысында қолдану. |
| Сабақтың мақсаты: | ***Барлық оқушылар үшін:***Тыңдалған мәтіннің мазмұнын түсіну, детальді ақпаратты анықтай алады.***Көпшілік оқушылар үшін:***Жанрлық және стильдік ерекшеліктеріне сай құрылымын сақтай отырып, мінездеме, құттықтау, өмірбаян құрастырып жаза алады.***Кейбір оқушылар үшін:***Етістіктің етіс түрлері мен салт- сабақты етістіктердің тіркесімдік мүмкіндігін ауызша және жазбаша тілдесім барысында қолдана алады. |
| **Сабақ барысы** |

|  |  |  |  |  |
| --- | --- | --- | --- | --- |
| Сабақ кезеңі/Уақыты | Педагогтің әрекеті | Оқушының әрекеті | Бағалау | Ресурстар |
| Сабақтың басыҚызығушылық-ты ояту7 мин. | **Ұйымдастыру кезеңі:****(Ұ) “Жылы тілек” әдісі** арқылы оқушылардың бір-біріне жақсы тілек айту арқылы жағымды ахуал қалыптастыру.**Мақсаты:** оқушылар бойында идея немесе тілек білдіру, тыңдау дағдыларын дамытуға бағыттау, сондай-ақ барлық оқушыларды қатыстыру арқылы оқыту жағдайларын теңестіру.**Тиімділігі:** оқушыны бір-біріне тілек айту арқылы жақындастырады, көңіл күйін көтереді, бауырмалдығын оятады. |
| **Жаңа сабақ-****қа кіріспе** | **(Ұ) «Миға шабуыл»** әдісі арқылы өткен тақырыппен жаңа сабақты байланыстыру мақсатында ой қозғау сұрақтарын ұжымдық талқылау. Бір-біріне сұрақтар қояды. Сыныптастыры-ның пікірін толықтырады.Өз ойымен бөліседі.*Оқушылар сұрақтарға жауап беріп, өзара ұжымдық талқылау жасағаннан кейін мұғалім оқушыларға сабақтың тақырыбы, мақсатымен таныстырады.* | Айтылым. спортты өнердің бір түрәі деуге бола ма?Осы тапсырманы орындау арқылы оқушылардың айтылым дағдысы қалыптасады. | **Мақсаты:** сыни ойлануды дамыту. **Тиімділігі:** оқушының танымдық дағдысы артады. Сонымен қатар оқушыға сабақтың өмірмен байланысын көрсетеді және сабақтың тақырыбы мен мақсатын анықтауға мүмкіндік береді.**Саралау:** Бұл жерде саралаудың **«Диалог және қолдау көрсету»** тәсілі көрінеді. Дұрыс мағынада жауап беруге бағыттау мақсатында кейбір оқушылар-ға ашық сұрақтар, ал кейбір көмек қажет ететін оқушылар-ға жетелеуші сұрақтар қойылады.  | Оқулық, жұмыс дәптерле-рі. |
| Сабақтың ортасыМағынаны ашу.26 мин. | Мәтінді оқуға 1-тапсырманы береді.Ішкі және сыртқы айналымға бөлініп, ойтүрткі сұрақтары бойынша жұмыс жасатады. | **Жазылым.**Мәтінді оқып, мазмұнын жазады, берілген уақыт ішінде тапсырмалар-ды орындайды.Осы тапсырманы орындау арқылы оқушылардың жазылым дағдысы қалыптасады. | Дескриптор:Жалпы – 3 балл.-Мәтін мазмұнының қысқаша жоспарын дәптерлеріне жазады.- Ішкі және сыртқы айналымға бөлініп, ойтүрткі сұрақтары бойынша жұмыс жасайды. | Оқулық, жұмыс дәптер-лер |
|  | 2-тапсырманы орындатады. Қарқыны баяу оқушыларға жетелеуші, түрткі сұрақтар қояды. Қарқыны жылдам оқушыларға бағыттаушы сұрақтар қойып қолдау көрсетеді. | Айтылым. Мәтіндегі дара және күрделі етістіктерді анықтайды. Осы тапсырманы орындау арқылы оқушылардың айтылым дағдысы қалыптасады. | Дескриптор:Жалпы – 4 балл.- Мәтіндегі дара және күрделі етістіктерді анықтайды. -Мағынасын түсіндіріп береді. | Оқулық, жұмыс дәптерле-рі |
|  | «Түртіп алу әдісі» етістіктерді қолдана отырып, тұжырым жасатады. | **Айтылым.** Барлық етістік ережесімен ережесімен толық танысып, өз ойларын айтып, сұраққа жауап береді. | Дескриптор:Жалпы – 3 балл.Барлық етістік ережесімен ережесімен толық танысады. - Өз ойларын айтады.-Сұраққа жауап береді. | Оқулық, жұмыс дәптерле-рі |
| Сабақтың соңыОй толғаныс.Рефлексия7 мин. | **«Аяқталмаған сөйлем» әдісі.**Мұғалім сабақты қорытындылау мақсатында оқушылардың сабаққа деген көзқарасын, рефлексиясын тыңдайды.***Мақсаты:***Оқушы алған білімін саралай білуге дағдыланады.***Тиімділігі:***Тақырып бойынша оқушылардың пікірін анықтайды. Жинақталған деректердің құнды болуын қадағалайды.***Саралау:*** Бұл кезеңде саралаудың ***«Қорытынды»*** тәсілі көрінеді. | **Жеке жұмыс:** - бүгінгі сабақта мен....түсіндім, ...білдім, ....көзімді жеткіздім.- бүгін сабақта қуантқаны.....- мен өзімді.....үшін мақтар едім.- маған ерекше ұнағаны.....- сабақтан соң маған........кел-ді- бүгін маған..........сә-ті түсті.- қызықты болғаны.....- ......қиындық тудырды.- менің түсінгенім.....- енді мен......ала-мын. | Мұғалім оқушылар-ды **«Бас бармақ»** әдісі арқылы бағалайды. Жарайсың!Жақсы!Талпын!*Сонымен қатар 1-10 баллдық жүйе бойынша оқушылар-дың сабаққа қатысу белсенділігі бойынша бағаланады.* | Описание: Картинки по запросу бас бармақ әдісі |